title: পর্যটন

text: বিশ্বের অনেক দেশে পর্যটন খাত অর্থনৈতিক উন্নয়নে অত্যন্ত গুরুত্বপূর্ণ ভূমিকা পালন করে। তন্মধ্যে - ফ্রান্স, মিশর, গ্রীস, লেবানন, ইসরায়েল, মার্কিন যুক্তরাষ্ট্র, যুক্তরাজ্য, স্পেন, ইতালি, থাইল্যান্ড অন্যতম। এছাড়াও দ্বীপ রাষ্ট্র হিসেবে খ্যাত মৌরীতাস, বাহামা, ফিজি, মালদ্বীপ, ফিলিপাইন, সিসিলিতেও পর্যটন শিল্প ব্যাপক বিকাশ লাভ করেছে। পর্যটনের মাধ্যমে ব্যাপক পরিমাণের অর্থ মালামাল পরিবহন এবং সেবা খাতে ব্যয়িত হয় যা বিশ্বের মোট জাতীয় উৎপাদনের প্রায় ৫%। অর্থনীতির সহায়ক সেবা খাত হিসেবে পর্যটনের সাথে জড়িত রয়েছে ব্যাপকসংখ্যক লোক। এরফলে উল্লেখযোগ্যসংখ্যক জনগোষ্ঠীর কর্মসংস্থানের সুযোগ সৃষ্টি হয়েছে। সেবা খাত বা শিল্পের মধ্যে রয়েছে পরিবহন ব্যবস্থা যাতে বিমান, প্রমোদ তরী, ট্যাক্সিক্যাব; আতিথেয়তা সেবায় থাকা-খাওয়ার ব্যবস্থা যাতে হোটেল, রিসোর্ট; এবং আমোদ-বিনোদনের মধ্যে চিত্তবিনোদন পার্ক, ক্যাসিনো, শপিং মল, সঙ্গীত মঞ্চ ও থিয়েটার অন্যতম।


title: ফজলুল হালিম চৌধুরী

text: ফজলুল হালিম চৌধুরী (জন্ম: ১ আগস্ট, ১৯৩০ - মৃত্যু: ৯ এপ্রিল, ১৯৯৬) ঢাকা বিশ্ববিদ্যালয়ের সাবেক উপাচার্য এবং বাংলাদেশ বিজ্ঞান একাডেমীর একজন ফেলো।


title: ফজলুল হালিম চৌধুরী

text: তিনি ঢাকা বিশ্ববিদ্যালয়ের রসায়ন বিভাগ থেকে প্রথম শ্রেণীতে প্রথম স্থান অর্জন করে বিএসসি ডিগ্রি অর্জন করেন এবং ১৯৫১ সালে প্রথম শ্রেণীতে প্রথম স্থান অর্জন করে এমএসসি ডিগ্রি অর্জন করেন।তিনি ১৯৫৬ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জন করেন।


title: ফজলুল হালিম চৌধুরী

text: তিনি ১৯৫২ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন। ১৯৫৬ সালে তিনি সহকারী অধ্যাপক পদে উন্নীত হন। ১৯৫৮ সালে তিনি রাজশাহী বিশ্ববিদ্যালয়ে রীডার হিসেবে যোগদান করেন এবং ১৯৬৩ সালে অধ্যাপক পদে উন্নীত হন। তিনি ১৯৬৭ সালে রাজশাহী বিশ্ববিদ্যালয়ে ফলিত রসায়ন বিভাগ প্রতিষ্ঠা করেন। ১৯৭২ সালে তিনি রাজশাহী বিশ্ববিদ্যালয়ের বিজ্ঞান অনুষদের ডীন নির্বাচিত হন। তিনি ১৯৭৬ সালে ঢাকা বিশ্ববিদ্যালয়ে ফিরে এসে উপাচার্য হিসেবে নিযুক্ত হন এবং ১৯৮৩ সাল পর্যন্ত তিনি উপাচার্যের দায়িত্ব পালন করেন। এছাড়া তিনি বাংলাদেশ রসায়ন সমিতির সভাপতির দায়িত্ব পালন করেন।


title: অবসর

text: অবসর () ব্যক্তির নির্ধারিত মুক্ত সময় অর্থাৎ যখন যা খুশী মনে চায়, করে নিয়ে যাওয়া যায়। অর্থাৎ, ব্যবসা, কর্মজীবন, গৃহস্থালী কাজ থেকে দূরে থাকার অলস সময়টুকুই অবসর সময় নামে বিবেচিত হয়। এছাড়াও, খাওয়া-দাওয়া, ঘুমের পূর্ববর্তী কিংবা পরবর্তী সময়কালও অবসর সময় নামে গণ্য করা হয়। ব্যক্তির চাকুরী পরবর্তীকালের অবসরকালীন সময়ে প্রতিষ্ঠান বা কর্মক্ষেত্রে গমনে বাঁধার পরিবেশ থাকে না। এ সময়ে বিভিন্ন বিনোদনমূলক কর্মকাণ্ডে অংশগ্রহণ, পারিবারিক সান্নিধ্যলাভ অথবা অন্যান্য শখের কাজগুলোয় মনোনিবেশ ঘটানো যায়।


title: অবসর

text: অবসর এবং আবশ্যকীয় কর্মকাণ্ডের মধ্যেকার পার্থক্যকে হাল্কাভাবে প্রয়োগ করা হয়। সাধারণ জনগণ মাঝেমাঝে কর্মোপযোগী কাজগুলো দীর্ঘ মেয়াদের জন্যে অবসরকালীন সময়ে মনের আনন্দে করে থাকে।


title: অবসর

text: বিনোদন অথবা অবসরকালীন সময়ের সাধারণ কর্মকাণ্ডের মধ্যে রয়েছে -


title: অবসর

text: ছুটি অথবা ছুটির দিনে অবসরের জন্য নির্দিষ্ট সময় ব্যক্তি কর্তৃক নির্ধারিত হয়। পূর্ব পরিকল্পনামাফিক ছুটিতে কিছু ব্যক্তি একাকী কিংবা পারিবারিক বা দলগতভাবে দেশের অভ্যন্তরে কিংবা দেশের বাইরে নির্ধারিত স্থানে ভ্রমণের উদ্দেশ্যে বেরিয়ে পড়েন। সাধারণতঃ হোটেলেই রাত্রি কাটান এবং এমন অনেক কিছু করেন যা বাড়িতে কিংবা বাড়ির কাছাকাছি করা সম্ভব নয়। আবার কিছু লোক ছুটিকালীন সময়ে বাড়িতে অবস্থান করে নিজ সম্প্রদায়ের লোকদের সাথে সময় কাটানোকেই অগ্রাধিকার দেন।


title: অবসর

text: অবসর সময়কালের ব্যবহার এক সংস্কৃতি থেকে অন্য সংস্কৃতিতে পৃথক হতে পারে। নৃ-তাত্ত্বিকগণ অধিকতর জটিল সমাজের চেয়ে সাধারণ সমাজে দলবদ্ধভাবে শিকার করার দিকে অগ্রসরতা হবার প্রবণতা লক্ষ্য করেছেন। কালাহারি মরুভূমির স্যান জনগোষ্ঠী তাঁদের নিত্য প্রয়োজনীয় খাদ্য, আশ্রয় এবং অন্যান্য বিষয়াদির প্রতুলতা সত্ত্বেও দলবদ্ধভাবে শিকার করতে পছন্দ করে। নৃ-তাত্ত্বিকগণ অন্যান্য ক্ষুদ্র সমাজে একই ধরনের সমার্থক মিলের সন্ধান পেয়েছেন। এ স্তরের জনগোষ্ঠী শহুরে, শিল্পাঞ্চলভিত্তিক সমাজের তুলনায় অধিক অবসর সময় উপভোগ করতে সক্ষম হন।


title: অবসর

text: প্রতিযোগিতামূলক ক্রীড়ায় ব্যক্তিগত ইভেন্টে আঘাত কিংবা অসুস্থতাজনিত কোন কারণে খেলতে অসমর্থ হলে ঐ খেলোয়াড় মাঠের বাইরে চলে যান। নির্ধারিত সময়ের মধ্যে খেলায় ফিরে আসতে ব্যর্থ হলে প্রতিপক্ষীয় খেলোয়াড়কে বিজয়ী হিসেবে ঘোষণা করা হয়। ব্যাডমিন্টন, টেনিস প্রভৃতি ক্রীড়ায় টুর্ণামেন্টের নিয়ম অণুযায়ী খেলোয়াড়ের নামের পাশে বা অন্য কোথাও "অবসর" শব্দটি লেখা হয়। দলগত ক্রীড়া হিসেবে ক্রিকেট খেলায় একজন ক্রিকেটার প্রয়োজনে পুণরায় মাঠে ফিরে আসতে পারেন। অন্যথায় তার নামের পাশে "রিটায়ার্ড হার্ট" শব্দটি লেখা হয়।


title: অবসর

text: সামাজিক বিজ্ঞান অনুষদের অন্যতম শাখা হিসেবে অবসরবিদ্যার প্রচলন রয়েছে। এতে অবসরকে বুঝা ও ব্যাখ্যা-বিশ্লেষণপূর্বক সংশ্লিষ্ট বিষয়াদি তুলে ধরা হয়। পর্যটন এবং বিনোদন সাধারণ বিষয়রূপে অবসর গবেষণায় স্থান পেয়েছে।


title: অবসর

text: দ্য "জার্নাল অব লেজার রিসার্চ" এবং "জার্নাল অব পার্ক এন্ড এডমিনিস্ট্রেশন" আমেরিকার শিক্ষানুক্রমিক সাময়িকীরূপে অবসরবিদ্যার উপর নিয়মিতভাবে প্রকাশিত হয়।


title: সুমাইয়া কাজী

text: সুমাইয়া কাজী (পুরোনামঃ সুমাইয়া আন্দালিব কাজী; জন্মঃ ১৭ জুলাই ১৯৮২) হলেন জন্মসূত্রে বাংলাদেশী একজন মার্কিন নাগরিক এবং বিখ্যাত নারী উদ্যোক্তা। তার পৈতৃক নিবাস ফেনী শহরে। তিনি সংবাদসংস্থা "রয়টার্স" এবং "ক্লাউট" কর্তৃক প্রকাশিত "বিশ্বের সেরা প্রভাবশালী ৫০ উদ্যোক্তা"-র তালিকায় ১৬ নম্বরে অবস্থান করছেন।


title: সুমাইয়া কাজী

text: বাবা ডক্টর নিজাম উদ্দিন কাজী, মা মেরিনা কাজী তটিনি। দুই ভাই, দুই বোনের মধ্যে সুমাইয়া সবার বড়। তার পৈতৃক বাড়ি বাংলাদেশে ফেনীর জেলা শহরে হলেও জন্ম, বেড়ে ওঠা যুক্তরাষ্ট্রের লস এনঞ্জেলেস। এখন তিনি কর্মসূত্রে থাকছেন যুক্তরাষ্ট্রের ক্যালিফোর্নিয়ার সানফ্রান্সিসকো বে-এলাকায়।


title: সুমাইয়া কাজী

text: ইউনিভার্সিটি অব ক্যালিফোর্নিয়া, বার্কলে থেকে মার্কেটিং এবং স্ট্যাটেজিক প্লানিংয়ে উচ্চতর ডিগ্রি অর্জন করেন সুমাইয়া।


title: সুমাইয়া কাজী

text: তিনি লেখা পড়া শেষ করে সান মাইক্রোসিস্টেম্স নামক একটি প্রতিষ্ঠানে সিনিয়র সোস্যাল মিডিয়া ম্যানেজার হিসেবে কাজে যোগ দেন।


title: সুমাইয়া কাজী

text: ২০০৫ সালে তিনি প্রতিষ্ঠা করেন ‘কালচারাল কানেক্ট ডট কম’ (টিসিসিসি) নামের প্রতিষ্ঠান। টিসিসিসি থেকে প্রকাশিত হচ্ছে পাঁচটি সাপ্তাহিক ই-ম্যাগজিন। ম্যাগাজিনগুলো হচ্ছে, দ্যা দেশি কানেক্ট, দ্যা মিডলইস্ট কানেক্ট,দ্যা এশিয়া কানেক্ট,দ্যা ল্যাটিন কানেক্ট,দ্যা আফ্রিকান কানেক্ট।


title: সুমাইয়া কাজী

text: ২০০৬ সালেও বিজনেস উইক ম্যাগাজিন কর্তৃক আমেরিকায় অনুর্ধ ২৫ বছর বয়সী সেরা উদ্যোক্তার তালিকায় স্থান পান সুমাইয়া কাজী। ওই বছর সেই ম্যাগাজিনে প্রকাশিত বিশ্বের সেরা ৭৫ জন মহিলা উদ্যোক্তার একজন নির্বাচন হন সুমাইয়া। এছাড়াও তিনি যুক্তরাষ্ট্রের "বিজনেস উইক" ম্যাগাজিন ও কালার লাইট ম্যাগাজিন থেকে ‘সেরা তরুণ উদ্যোক্তা’ পুরস্কারসহ বেশ কয়েকটি পুরস্কার অর্জন করেছেন। পেয়েছেন সিএনএনের ‘ইয়ং পারসন হু রকস’ এবং কালার লাইট ম্যাগাজিনের সেরা তরুণ উদ্যোক্তা পুরস্কার।


title: ক্লাস্টার কম্পিউটিং

text: ক্লাস্টার কম্পিউটিং: নেটওয়ার্কের পত্রিকা, সফটওয়্যার সরঞ্জাম এবং অ্যাপ্লিকেশন হল সমান্তরাল প্রক্রিয়াকরণ, কম্পিউটিং বিতরণ পদ্ধতি, এবং কম্পিউটার যোগাযোগ নেটওয়ার্কের জন্য একটি পত্রিকা।


title: গিয়াস উদ্দিন সেলিম

text: গিয়াস উদ্দিন সেলিম হলেন একজন বাংলাদেশী নাট্যকার, নাট্যনির্মাতা ও চলচ্চিত্রকার। "মনপুরা" (২০০৯) ও "স্বপ্নজাল" (২০১৮) সেলিম পরিচালিত উল্লেখযোগ্য চলচ্চিত্র। তিনি দুইবার জাতীয় চলচ্চিত্র পুরস্কার গ্রহণ করেছেন: একবার "মনপুরা"র জন্য শ্রেষ্ঠ চিত্রনাট্যকার পুরস্কার এবং আরেকবার "আধিয়ার" (২০০৩) চলচ্চিত্রের কাহিনীর জন্য শ্রেষ্ঠ কাহিনীকার পুরস্কার। শ্রেষ্ঠ চলচ্চিত্র বিভাগে "মনপুরা" ৩৪তম জাতীয় চলচ্চিত্র পুরস্কার লাভ করে।


title: গিয়াস উদ্দিন সেলিম

text: গিয়াস উদ্দিন সেলিম ফেনী সদর উপজেলার জাহানপুর গ্রামে জন্মগ্রহণ করেন। তিনি উচ্চ মাধ্যমিক পর্যন্ত ছিলেন ফেনীতে। রাজশাহী বিশ্ববিদ্যালয়ে ১৯৮৭-৮৮ ব্যাচে মার্কেটিংয়ে ভর্তি হন।


title: গিয়াস উদ্দিন সেলিম

text: বয়ঃসন্ধিকাল থেকে কবিতা লিখলেও ১৯৯২ সালে 'ঠ্যারো' নামে প্রথম পথনাটক লেখেন বিশ্ববিদ্যালয় থিয়েটারের জন্য। এখনো সে দলটি মুক্তিযুদ্ধভিত্তিক এ নাটক মঞ্চস্থ করে। তখনই নাট্যরূপ দেন আখতারুজ্জামান ইলিয়াসের "চিলেকোঠার সেপাই"। নির্দেশনা দেন আহসান হাবিব টিটোর "ক্বাহার" এবং রবীন্দ্রনাথের "রথের রশি"। নিজ দলের প্রয়োজনেই হয়ে উঠেন নাট্যকার-নির্দেশক। তার এরশাদবিরোধী পথনাটক ছিল "কাকলাম"।


title: গিয়াস উদ্দিন সেলিম

text:
ফেনী জেলাতে প্রথমত সুবচন নাট্যদলের সাথে কাজ করতেন। তখনকার সময় বন্ধুদের অনেকজন মিলে নাট্যদল গড়ে তুলেছিলেন। ঐ দলে কাজ করে মোট ১২ মঞ্চ নাটক করেন।
৩ জুন, ১৯৯০ তার সহপাঠী বন্ধু শাহ আজম শান্তনুসহ কয়েকজন মিলে প্রতিষ্ঠা করেন 'বিশ্ববিদ্যালয় থিয়েটার রাজশাহী' নামের নতুন থিয়েটার। সে বছরই প্রথম মঞ্চনাটক নির্দেশনা দেন। সেটি ছিল এসএম সোলায়মানের "ইঙ্গিত"। তাদের গড়া থিয়েটারটি এখনো আছে।


title: গিয়াস উদ্দিন সেলিম

text: ১৯৯৩ সালে পড়াশোনার পাঠ শেষে ঢাকায় এসে মাসুম রেজা এবং সালাউদ্দিন লাভলুর সাথে মিলে প্রতিষ্ঠা করেন 'স্ট্রিগ প্লাস' নামে একটি বিজ্ঞাপনী প্রতিষ্ঠান। ইলেকট্রনিক্স মিডিয়ায় গিয়াস উদ্দিন সেলিম প্রথমে নাট্যকার হিসেবেই কর্মজীবন শুরু করেন। অধিকাংশ নাটকই প্রচার হয় সে সময়ের জনপ্রিয় টিভি চ্যানেল একুশে টিভিতে। তার প্রথম টিভি নাটক "পৌনঃপুনিক"। এটি পরিচালনা করেন কাওসার চৌধুরী। সব মিলিয়ে তিনি রাতারাতি তারকা নাট্যকারে পরিণত হন। পরিচালক হিসেবে প্রথম নির্মাণ করেন "বিপ্রতীপ", যা টিনেজারদের নিয়ে দেশের প্রথম নাটক। ২০০৩ সালে তিনি "আধিয়ার" চলচ্চিত্রের কাহিনী ও সংলাপ রচনা করেন। ছবিটি পরিচালনা করেন সাইদুল আনাম টুটুল। এই ছবির জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার লাভ করেন। ২০০৯ সালে তিনি নির্মাণ করেন "মনপুরা" চলচ্চিত্র। এতে প্রধান ভূমিকায় অভিনয় করেন চঞ্চল চৌধুরী, ফারহানা মিলি, মামুনুর রশীদ, ও ফজলুর রহমান বাবু। ছবিটি বেশ জনপ্রিয়তা লাভ করে এবং ব্যবসাসফল হয়। সেলিম এই ছবির জন্য শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন।


title: গিয়াস উদ্দিন সেলিম

text: ২০১১ সালে ঈদের জন্য নির্মাণ করেন এক ঘণ্টার নাটক "একটি সাধারণ প্রেমের গল্প"। এতে অভিনয় করেছেন সমাপ্তি ওয়াদুদ, অদিতি ওয়াদুদ। ২০১৬ সালে তিনি মানিক বন্দ্যোপাধ্যায় রচিত "কালোবাজারে প্রেমের দর" গল্প অবলম্বনে নির্মাণ করেন "আধুনিক প্রেম" নাটক। এতে অভিনয় করেন মামুনুর রশীদ, চঞ্চল চৌধুরী, জিয়াউল ফারুক অপূর্ব ও রিমা। এই নাটক দিয়ে তিনি দুই বছর পর নাটক নির্মাণে ফিরেন। তার পরিচালিত "স্বপ্নজাল" চলচ্চিত্র নির্মাণাধীন রয়েছে। এতে প্রধান চরিত্রে অভিনয় করেছেন পরীমনি ও নবাগত ইয়াশ রোহান।


title: ইকবাল সোবহান চৌধুরী

text: ইকবাল সোবহান চৌধুরী (জন্ম: ১ এপ্রিল, ১৯৪৯) বাংলাদেশের একজন সাংবাদিক এবং দৈনিক অবজারভারের সম্পাদক। তিনি বাংলাদেশের প্রধানমন্ত্রী শেখ হাসিনার তথ্য উপদেষ্ঠা হিসেবে দায়িত্ব পালন করছেন। ইকবাল সোবহান ১৯৭২ সালে বাংলাদেশ অবজারভারে রিপোর্টার হিসেবে কাজ শুরু করেন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। বর্তমানে বাংলাদেশ ফেডারেল সাংবাদিক ইউনিয়নের (বিএফইউজে) সভাপতি ও বাংলাদেশ সংবাদ সংস্থার (বাসস) পরিচালনা বোর্ডেরর চেয়ারম্যান।


title: ইকবাল সোবহান চৌধুরী

text: ফেনী জেলার ফেনী সদর উপজেলা ফতেহপুর গ্রামে ১ এপ্রিল ১৯৪৯ সালের ইকবাল সোবহান চৌধুরী জন্মগ্রহণ করেন। ঢাকা বিশ্ববিদ্যালয় রাষ্ট্রবিজ্ঞান বিষয়ে স্নাতক ও লোক প্রশাসনে স্নাতকোত্তর করেছেন তিনি।


title: ইকবাল সোবহান চৌধুরী

text: ১৯৭২ সালে বাংলাদেশ অবজারভারে রিপোর্টার হিসেবে কাজ শুরু করেন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। বর্তমানে বাংলাদেশ ফেডারেল সাংবাদিক ইউনিয়নের (বিএফইউজে) সভাপতি। গত জাতীয় সংসদ নির্বাচনে তিনি আওয়ামী লীগের মনোনয়ন নিয়ে ফেনী থেকে নির্বাচন করেন। প্রকাশনার ৬১ বছরের মাথায় দেশের প্রাচীন ইংরেজি দৈনিক বাংলাদেশ অবজারভার বন্ধ হয়ে যাবার পর দৈনিক আমাদের সময়ে উপদেষ্টা হিসেবে কর্মরত আছেন। তার সম্পাদনায় জাতীয় ইংরেজি দৈনিক পত্রিকা শিগগিরই বাজারে আসছে। নাম দ্য ডেইলি অবজারভার।


title: গেটিসবার্গের ভাষণ

text: গেটিসবার্গ অ্যাড্রেস (ইংরেজি:Gettysburg Address) মার্কিন যুক্তরাষ্ট্রের রাষ্ট্রপতি আব্রাহাম লিংকন ঘোষিত একটি বিখ্যাত ভাষণ। আব্রহাম লিংকন আমেরিকার গৃহযুদ্ধের সময় ১৮৬৩ সালের ১৯ নভেম্বর পেনসালভেনিয়ার গেটিসবার্গে তিনি এ ভাষন দেন।


title: এ কে মাহবুবুল আলম

text: এ কে মাহবুবুল আলম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: এ কে মাহবুবুল আলম

text: এ কে মাহবুবুল আলমের জন্ম রাজশাহী জেলার বোয়ালিয়া উপজেলার হেতেম খানে । তাঁর বাবার নাম মুলতান উদ্দিন আহমেদ এবং মায়ের নাম নূর মহল খাতুন। তিনি বিয়ে করেননি।


title: এ কে মাহবুবুল আলম

text: ১৯৭১ সালে এ কে মাহবুবুল আলম শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে প্রশিক্ষণ নিয়ে যুদ্ধ করেন ৭ নম্বর সেক্টরের লালগোলা সাবসেক্টরে। স্বাধীনতার পর তিনি সরকারি চাকরি করেন। বাংলাদেশ সরকারের সচিব হিসেবে অবসর নেন।


title: এ কে মাহবুবুল আলম

text: ১৯৭১ সালের আগস্ট মাসে রাজশাহীর দক্ষিণাঞ্চল চাঁপাইনবাবগঞ্জের বেশির ভাগ বন্যাকবলিত। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর গেল, চাঁপাইনবাবগঞ্জে পাকিস্তানিরা জাঁকজমকপূর্ণভাবে তা উদ্যাপনের প্রস্তুতি নিচ্ছে। ওই এলাকা মুক্তিবাহিনীর ৭ নম্বর সেক্টরের লালগোলা সাবসেক্টরের আওতাধীন। সাবসেক্টর কমান্ডার মেজর গিয়াস উদ্দিন সিদ্ধান্ত নিলেন, ওই দিন চাঁপাইনবাবগঞ্জে বড় ধরনের একটি অপারেশনের। শুরু হলো প্রস্তুতি। এই অপারেশনের জন্য মনোনীত করা হলো এ কে মাহবুবুল আলমসহ ৮৬ জন মুক্তিযোদ্ধাকে। মুক্তিযোদ্ধাদের তিনটি দলে বিভক্ত করা হলো। প্রথম গ্রুপে ২০ জন। দ্বিতীয় গ্রুপে ৩৫ জন। তৃতীয় গ্রুপে ৩১ জন। দ্বিতীয় গ্রুপে অন্তর্ভুক্ত হলেন এ কে মাহবুবুল আলম। তাঁদের ওপর দায়িত্ব হরিপুর সেতুতে আক্রমণ করা। সেখানে প্রহরারত পাকিস্তানি সেনা ও তাদের সহযোগীদের হত্যা বা বন্দী করে সেতু উড়িয়ে দেওয়া, যাতে চাঁপাইনবাবগঞ্জ-রাজশাহীর একমাত্র সড়ক যোগাযোগ বিচ্ছিন্ন হয়ে যায়। এ কে মাহবুবুল আলমসহ ৮৬ জন মুক্তিযোদ্ধা কয়েকটি নৌকায় ভারত থেকে সকালে রওনা হলেন টার্গেটের উদ্দেশে। রাত নয়টায় দ্বিতীয় গ্রুপের মুক্তিযোদ্ধারা অতি সন্তর্পণে কোনো বাধাবিঘ্ন ছাড়াই শেষ পর্যন্ত পৌঁছাতে সক্ষম হলেন হরিপুর সেতুর কাছে। মুক্তিযোদ্ধারা কোনো শব্দ না করে এগিয়ে যেতে থাকলেন। ১০০ গজের মধ্যে যাওয়া মাত্র শত্রুর দিক থেকে আওয়াজ এল ‘হল্ট’ ‘হ্যান্ডস আপ’। এ কথা শেষ না হতেই গুলি শুরু হলো। মুক্তিযোদ্ধারাও পাল্টা আক্রমণ শুরু করলেন। শুরু হলো তুমুল লড়াই। কয়েক মিনিটের মধ্যেই সেতুর দখল চলে এল মুক্তিযোদ্ধাদের হাতে। সেদিন যুদ্ধে এ কে মাহবুবুল আলমসহ কয়েকজন যথেষ্ট বীরত্ব প্রদর্শন করেন। তাঁদের আক্রমণে নিহত হয় দুই পাকিস্তানি সেনা। দুজন নদীতে ঝাঁপ দিয়ে হারিয়ে যায়। আহত একজনসহ ১১ জন পাকিস্তানি সেনা ও সহযোগী জীবন্ত ধরা পড়ে। এরপর মুক্তিযোদ্ধারা এক্সপ্লোসিভ লাগাতে শুরু করলেন সেতুতে। রাত আনুমানিক ১২টা পাঁচ মিনিট। গগনবিদারী আওয়াজে যেন আকাশ ভেঙে পড়ল। নিমেষে ধ্বংস হয়ে গেল সেতু।


title: মোজাম্মেল হক

text: মো. মোজাম্মেল হক (জন্ম: অজানা - মৃত্যু: ২৭ ডিসেম্বর, ২০০০ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোজাম্মেল হক

text: মো. মোজ্জাম্মেল হকের জন্ম চট্টগ্রাম জেলার মিরসরাই উপজেলার মায়ানী ইউনিয়নের মায়ানী গ্রামে। তাঁর বাবার নাম মনির আহম্মদ সওদাগর এবং মায়ের নাম সখিনা খাতুন। তাঁর স্ত্রীর নাম নাজমা আক্তার। তাঁদের দুই মেয়ে ও এক ছেলে।


title: মোজাম্মেল হক

text: পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন মো. মোজ্জাম্মেল হোসেন। ১৯৭১ সালে এই রেজিমেন্টের অবস্থান ছিল জয়দেবপুরে। তখন তাঁর পদবি ছিল হাবিলদার। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে। প্রতিরোধ যুদ্ধশেষে প্রথমে যুদ্ধ করেন ৩ নম্বর সেক্টরে। পরে এস ফোর্সের অধীনে। বেশ কয়েকটি যুদ্ধে তিনি অংশ নেন।


title: মোজাম্মেল হক

text: ব্রাহ্মণবাড়িয়া জেলার অন্তর্গত হরষপুর, জেলা সদর থেকে উত্তরে, হবিগঞ্জ জেলার সীমান্তের কাছে রেলসেতু। আর ঘটনাটি ১৯৭১ সালের আগস্ট মাসের প্রথম সপ্তাহের শেষ ভাগে। মুক্তিযোদ্ধারা সফলভাবে এ রেলসেতু ধ্বংস করেছেন। কয়েক দিন পর একদিন খবর এল, পাকিস্তানি সেনারা সেই সেতু মেরামত শুরু করছে। ভারতে মুক্তিযোদ্ধা শিবিরে সিদ্ধান্ত হলো পাকিস্তানি সেনাদের ওই প্রচেষ্টা যেকোনো মূল্যে নস্যাৎ করতে হবে। তারপর শুরু হলো প্রস্তুতি। এই অপারেশনের জন্য দলে অন্তর্ভুক্ত হলেন মো. মোজাম্মেল হকসহ ৩৫-৩৬ জন। তাঁদের নেতৃত্বে হেলাল মোরশেদ । তাঁরা রওনা হলেন ভারত থেকে। দীর্ঘপথ পাড়ি দিয়ে রাতে পৌঁছলেন সেতুর দুই-আড়াই মাইল দূরে। মুক্তিযোদ্ধাদের কাছে ভারী অস্ত্র বলতে একটি মেশিনগান ও একটি তিন ইঞ্চি মর্টার। বাকি সব এলএমজি, এসএমজি ও রাইফেল। সকাল হওয়ার পর জঙ্গলের ভেতর দিয়ে রওনা হলেন লক্ষ্যস্থলে। ঘণ্টা খানেকের মধ্যে. পৌঁছে গেলেন গন্তব্যস্থলে। জঙ্গল থেকেই মুক্তিযোদ্ধরা দেখতে পেলেন বিহারি- রেলকর্মীরা সেতু মেরামত করছে। বেশ কয়েকজন পাকিস্তানি সেনা ও রাজাকার সেখানে পাহারায় নিয়োজিত। তারা সবাই নিশ্চিন্ত মনে এবং কিছুটা শিথিল অবস্থায়। অধিনায়ক নির্দেশ দেওয়ামাত্র মো. মোজাম্মেল হক ও তাঁর সহযোদ্ধাদের অস্ত্র একযোগে গর্জে উঠল। মেশিনগান ও অন্যান্য অস্ত্র থেকে তাঁরা প্রচণ্ড গুলিবর্ষণ করলেন। মুক্তিযোদ্ধারা দিনের বেলায় সেখানে আক্রমণ করবেন পাকিস্তানি সেনা, রাজাকার ও রেলকর্মীরা কল্পনাও করেনি। হতভম্ব সেনা ও রাজাকারেরা কোনো কিছু বুঝে ওঠার আগেই বেশির ভাগ লুটিয়ে পড়ল। রেলকর্মীদেরও একই দশা হলো। রেলসেতু থেকে ভেসে আসতে থাকল আর্তচিৎকার। পাকিস্তানি সেনা ও রাজাকারেরা প্রতিরোধের কোনো সুযোগই পেল না। মুক্তিযোদ্ধাদের অপারেশন শেষ হলো এক তরফাভাবে, কোনো গুলিবিনিময় ছাড়াই। পাকিস্তানি সেনা ও রাজাকারেরা পাল্টা আক্রমণ করার সুযোগই পায়নি। আক্রমণে বেশির ভাগ পাকিস্তানি সেনা, রাজাকার ও রেলকর্মী নিহত এবং বাকিরা আহত হয়। এই অপারেশনে মো. মোজ্জাম্মেল হক যথেষ্ট দক্ষতা ও সাহসের পরিচয় দেন। অপারেশন শেষে মুক্তিযোদ্ধরা চলে যান নিরাপদ স্থানে।


title: শরীর

text: শরীর () বলতে জীবিত প্রাণীকূল বিশেষত কোন ব্যক্তির শারীরিক কাঠামোকে বোঝায়। প্রায়শঃই এটি সক্ষমতা, বাহ্যিক আত্মপ্রকাশ, স্বাস্থ্য সংক্রান্ত এবং মৃত্যুর সাথে পারস্পরিক সম্পর্কযুক্ত। শরীর নিয়ে গবেষণাকর্ম শারীরবিদ্যা বা শারীরবৃত্ত নামে পরিচিত। প্রাণীদেহের একাংশ কিংবা সম্পূর্ণ অংশকেই শরীর হিসেবে চিহ্নিত করা হয়ে থাকে। এমন অনেক প্রাণী রয়েছে যেগুলো এককোষী থেকেই সম্পূর্ণ প্রাণীদেহের মর্যাদা উপভোগ করে। স্লাইম মোল্ড তেমনিই একটি এককোষী প্রাণী যা বৃষ্টিস্নাত বনাঞ্চলের স্যাঁতস্যাতে মেঝেতে বিশ্বের বিভিন্ন এলাকায় বাস করে। সে দৃষ্টিকোণে শরীর বলতে বহুকোষবিশিষ্ট প্রাণীর দেহকে বুঝায়।


title: শরীর

text:
মৃত ব্যক্তির শরীরকে শবদেহ বা "ক্যাড্যাভার" বলে। মেরুদণ্ডবিশিষ্ট প্রাণী এবং পোকামাকড়ের মৃতদেহকে কখনো কখনো "গলিত পচামাংসবিশিষ্ট শরীর" বা "কারকেসেস" নামে অভিহিত করা হয়। কর্তন বা জবাইকৃত প্রাণীর মৃত শরীরের উচ্ছিষ্ট অংশ ফেলে যা ব্যবহার করা হয় তা মাংস নামে পরিচিত।
শরীর দুই প্রকার। কুৎসিত শরীর ও সুন্দর শরীর নারীদের মধ্যে শরীর দেখানোর প্রবনতা আছে।যেমন একটি নারী হাজার পুরুষের সামনেও নগ্ন থেকে তার সৌন্দর্য ফুটিয়ে তুলতে পারবেন। কিন্তু একজন পুরুষ সেক্ষেত্রে ভয় পাবেন।কারণ পুরুষের দেহ তুলনামূলক ভাবে কুৎসিত।
মানবদেহে মাথা, ঘাড়, বক্ষ, বাহু, পা ইত্যাদি অঙ্গ-প্রত্যঙ্গ রয়েছে। এছাড়াও উরুসন্ধির অভ্যন্তরে জননক্রিয়া সংঘটিত হয়, যার মাধ্যমে নারী এবং পুরুষের মধ্যে পার্থক্য নির্দেশিত হয়। এছাড়াও, অগণিত অভ্যন্তরীণ দেহযন্ত্র - শ্বাসতন্ত্র, সংবহনতন্ত্র, কেন্দ্রীয় স্নায়ুতন্ত্র পদ্ধতি রয়েছে। বলা হয়ে থাকে যে, মানব শরীর সবচেয়ে বেশী ও জটিল যন্ত্রের অধিকারী। মানুষের শরীর নিয়ে পড়াশোনা এবং কর্মকাণ্ড পরিচালনাকে যথাক্রমে "এনাটমী" বা শব-ব্যবচ্ছেদবিদ্যা এবং ফিজিওলজি বা শারীরবিদ্যা বলে।


title: শরীর

text: শরীরবৃত্ত বলতে মূলতঃ মানুষের শারীরিক কাঠামোকে বুঝায়। মানব শরীরের বিভিন্ন অংশকে ঘিরে শিক্ষা-প্রতিষ্ঠানে বিশেষতঃ চিকিৎসাবিজ্ঞানের বিভিন্ন শাখা, অনুষদে গবেষণা, পর্যবেক্ষণ ও অনুসন্ধান কার্যক্রম পরিচালনা করা হয়।


title: শরীর

text: জড়বাদী দার্শনিকগণ মনে করেন যে, মানুষের মনের প্রবৃত্তির কোন কিছুই শরীর থেকে ভিন্ন নয়। বরং, মানুষের মস্তিষ্ক থেকে উদ্ভূত শারীরবৃত্তিক কর্মকাণ্ডের মাধ্যমে মন গড়ে উঠে।


title: শরীর

text: শরীর শব্দটি কখনোবা অন্য অর্থে ব্যবহার করা হয়। যেমনঃ জলের শরীর হিসেবে রয়েছে হ্রদ।


title: আইএসও ৬৩৯ কোডসমূহের তালিকা

text: আইএসও ৬৩৯ কোডের তালিকা হল:


title: আলমারি

text: আলামারি হচ্ছে বাক্স–আকৃতির একধরণের আসবাব যাতে বিভিন্ন জিনিষপত্র রাখার জন্য দরজা বা টানাদরজা (Drawer) যুক্ত থাকে । কিছু আলমারি একক আসবাব হিসেবে ব্যবহৃত হয় আবার কিছু আলমারি দেয়ালের মধ্যে বানানো হয় বা দেয়ালের সাথে জুড়ে দেয়া হয় । আলমারি সাধারণত: কাঠ, ধাতুর পাত প্রভৃতি দিয়ে তৈরি করা হয়, তবে বর্তমানে বিভিন্ন কৃত্রিম বস্তু দিয়েও তৈরি হচ্ছে ।


title: আলমারি

text: আলমারির সামনে সচরাচর এক বা একাধিক দরজা থাকে যা কব্জার মাধ্যমে মূল কাঠামোর সাথে যুক্ত করা হয়, অনেক ক্ষেত্রে দারজার সাথে তালা সংযুক্ত থাকে । কিছু আলমারিতে দরজা এবং টানাদরজা দুইই থাকে আবার কিছুতে শুধু দরজা বা টানাদরজা থাকে । ছোট আকারের আলমারির ওপরের পৃষ্ঠ অনেক সময় কাজ করা থাকে যাতে প্রদর্শনের জন্য বা রান্নাঘরের কাজ করার জায়গা হিসেবে ব্যবহার করা যায় ।


title: সন পল

text: সন পল রায়ান ফ্রান্সিস হেনরিকস () একজন জ্যামাইকীয় ড্যান্সহল এবং রেগে সংগীত শিল্পী যিনি সন পল নামেই বেশি পরিচিত। (জন্ম: জানুয়ারি ৯, ১৯৭৩)। রেগে সংগীতে প্রতিভার স্বাক্ষর রাখার জন্য তিনি ২০০৪ সালে গ্র্যামি এ্যাওয়ার্ড লাভ করেন।


title: সন পল

text: সন পল জামাইকার কিংস্টন শহরে জন্ম গ্রহণ করেন এবং সেখানে শৈশবের বছরগুলো কাটান। তাঁর পিতা ছিলেন ক্রীড়াবিদ ও মাতা একজন গুণী চিত্রশিল্পী। পরিবারের আরও অনেক সদস্য খেলাধুলার সাথে জড়িত ছিল। সন নিজেও জামাইকার জাতীয় সাঁতার দলের জন্য ১৩ থেকে ২১ বৎসর পর্যন্ত খেলতেন কিন্তু গানের জন্য তিনি সরে আসেন। তিনি ইউনিভার্সিটি অফ টেকনোলজি,জামাইকা (UOT) থেকে হোটেল ম্যানেজমেন্টের উপর পড়াশোনা করেন।


title: সন পল

text: প্রডিউসার জেরেমি হারদিঙ্গ তাঁর ছোট ভাইয়ের কাছ থেকে সনের প্রতিভার কথা শুনেন, যার গান গাওয়ার ধরন জনপ্রিয় ডিজে এবং টুইস্টার সুপার ক্যাট-এর মতন। পরবর্তীতে জেরেমি হারদিঙ্গ সন পলকে তাঁর স্টুডিওতে ডাকেন। সাক্ষাৎ পর্বেই জেরেমি হারদিঙ্গ সন পলকে দিয়ে বেবি গার্ল গানটি রেকর্ডিং করান। যেটি পরবর্তীতে জামাইকাতে জনপ্রিয়তা পায়। সন পল জেরেমি হারদিঙ্গের স্টুডিওতে নিয়মিতভাবে গান রেকর্ড করা শুরু করেন। সন পলের একক গানসমূহ আঞ্চলিকভাবে শ্রোতাপ্রিয়তা পেতে শুরু করলে জেরেমি হারদিঙ্গ সন পলকে পেশাদার শিল্পী হিসেবে গড়ে তোলার জন্য সব ধরনের সহযোগিতা প্রদান করতে থাকেন এবং তিনি সনের ম্যানেজারের দ্বায়িত্ব নেন। যার ফলশ্রুতে ২০০০ সালে তাঁর প্রথম অ্যালবাম স্টেজ ওয়ান (Stage One) মুক্তি পায়।


title: সন পল

text: ২০০২ সালে, সন বেশ কিছু প্রতিভাবান কম্পসার এবং প্রডিউসারের সাথে কাজ করে মুক্তি দেন তাঁর দ্বিতীয় অ্যালবাম ডাট্টি রক (Dutty Rock) মুক্তি দেন, যা কিনা এখন পর্যন্ত তাঁর ক্যারিয়ারে সবচেয়ে সফল অ্যালবাম। এতে রয়েছে দুইটি ইউএস #১ গান, তারমধ্যে একটি হল গেট বিজি এবং অন্যটি বিয়ন্সের সাথের বেবি বয়, যা কিনা টানা ৯ সাপ্তাহ প্রথম স্থান দখল করে ছিল। এছাড়া গিমি দ্যা লাইট (Gimme the Light), গেট বিজি (Get Busy), আ'ম স্টিল ইন লাভ উইথ ইয়উ (I'm Still in Love with You) এবং লাইক গ্লু (Like Glue) গানসমূহ তুমুল সাড়া জাগায়। অ্যালবামটি সারা বিশ্বে ৬০ লক্ষ কপির অধিক বিক্রি হয় এবং সেই সাথে সন পলের ক্যারিয়ার পৌঁছে যায় শক্তিশালী অবস্থানে। এই সাফল্যে অনেক বড় বড় শিল্পীর সাথে তাঁর কাজ করার সুযোগ হয়। 'ডাট্টি রক' অ্যালবামের জন্য ২০০৪ সালে সন পল গ্র্যামি এ্যাওয়ার্ড অর্জন করেন।


title: সন পল

text: ২০০৫ সালের সেপ্টেম্বর ২৭ তারিখে সন পল তাঁর তৃতীয় অ্যালবাম দ্যা ট্রিনিটি (The Trinity) মুক্তি দেন। এই অ্যালবামটিও পূর্বেরটির মতন সাফল্য লাভ করে। এর মধ্যে ৫টি গান টপচার্টের শীর্ষস্থান দখল করে । উই বি বার্নিন (We Be Burnin'), এভার ব্লেইজিন (Ever Blazin'), গিভ ইট আপ টু মি (Give It Up To Me), নেভার গনা বি দ্যা সেম (Never Gonna Be The Same) এবং ইউএস টপচার্ট #১ গান টেম্পারেচার (Temperature)।


title: সন পল

text: ইম্পেরিয়াল ব্লেইজ (Imperial Blaze) ২০০৯ সালের ১৮ অগাস্ট মুক্তি পায়। এই অ্যালবামটির অধিকাংশই প্রডিউস করেন তাঁর দেশীয় ২১ বছর বয়সী প্রডিউসার স্টিফেন "দি জিনিয়াস" ম্যাকগ্রেগর। সাথে আরও ছিলেন সুপা ডাপস, ডিলানো থমাস, ডন করলেওন এবং সন পলের ছোট ভাই জেসন জিগজাগ সহ আরও অনেকে। সো ফাইন (So Fine), প্রেস ইট আপ (Press It Up), হোল্ড মাই হ্যান্ড (Hold My Hand) এই অ্যালবামের শ্রোতা নন্দিত গানসমূহের কয়েকটি।


title: সন পল

text:
২০১২ সালে মুক্তি পায় সন পলের বহুল প্রত্যাশিত পঞ্চম স্টুডিও অ্যালবাম টমোহক টেকনিক (Tomahawk Technique)। এই প্রোজেক্টের জন্য সন পল কাজ করেছেন ইউরোপিয়ান প্রডিউসার স্টারগেট, শেলব্ল্যাক, বেনি ব্লাঙ্কো, ডিজে আমো, রিকো লাভ এবং আরও অনেকের সাথে। অ্যালবামটির প্রথম গান গট টু লাভ ইউ (Got 2 Luv U) মুক্তি পায় জুলাই ১৯, 20১১ তারিখে। এতে ফিচারিং করা হয় আমেরিকান গায়িকা আলেক্সিস জর্ডানকে। গানটি ইউরোপ, লাতিন আমেরিকা ও এশিয়াতে প্রচুর সাড়া জাগায়। সেইসাথে পৃথিবীর বিভিন্ন দেশের টপচার্টে বেশ ভালো প্রভাব ফেলে।
অ্যালবামটির দ্বিতীয় মুক্তিপ্রাপ্ত গান শি ডাজোনট মাঈণ্ড (She Doesn't Mind) মুক্তি পায় সেপ্টেম্বর ২৯, ২০১১ তারিখে। শি ডাজোনট মাঈণ্ডের সাফল্য গোট টু লাভ ইউ-কেও পেছনে ফেলে দেয়। যথারীতি গানটি টপচার্ট সমূহে সেরা গানের খেতাব পায়।
টমোহাক টেকনিকের গান সমূহ সন পলের গায়কীতে যোগ করেছে ভিন্ন মাত্রা ও স্বাদ। এই অ্যালবামের মাধ্যমে সন পল প্রডিউসার হিসেবে আত্মপ্রকাশ করেন। তাঁর কম্পোজ করা "রোল উইড দ্যা ডন" এই অ্যালবাম-এ অন্তর্ভুক্ত রয়েছে।
২০১৩ সালের আগস্ট-এ সন নিজের সপ্তম অ্যালবাম ফুল ফ্রিকোয়েঞ্চি প্রকাশের ঘোষণা দেন। অ্যালবামটি ২০১৪ সালের ১৮ ফেব্রুয়ারীতে মুক্তি পেতে যাচ্ছে। ইতিমধ্যে অ্যালবামটির শীর্ষ সংগীত "আদ্যার সাইড অব লাভ" মুক্তি পেয়েছে।


title: সন পল

text:
বরাবরই নিজের ব্যক্তিগত জীবনকে মিডিয়া থেকে দূরে রাখতে পছন্দ করেন সন। ২০১০ সালের জুনে হাঁটুর অস্ত্রপাচারের জন্য তিনি বেশ কয়েকটি কনসার্ট বাতিল করেন এবং ডাক্তারের নির্দেশে দীর্ঘ ৬ মাস বেডরেস্টে ছিলেন।
২০০৭ সালের মার্চ মাসে সন পল নিজের দেশে অনুষ্ঠিত Cricket World Cup 2007-এ পারফর্ম করেন। হাইতিতে ২০১০ সালের ভুমিকম্পে খতিগ্রস্থদের সাহায্যে এগিয়ে আসেন।
নিজ দেশে শিশু হসপিটাল গড়ে তোলার জন্য বন্ধু ও গায়ক শ্যাগি এবং আর অন্যান্য শিল্পীদের সাথে তহবিল সংগ্রহের কনসার্টে অংশগ্রহন করেন। ২০১২ সালের মে, ২৬ তারিখে তিনি স্বদেশীও উপস্থাপিকা ও দীর্ঘদিনের প্রেমিকা জোডী জিনক্সকে বিয়ে করেন। সন তাঁর সাম্প্রতিক মুক্তিপ্রাপ্ত অ্যালবাম টমোহক টেকনিকের "হোল্ড অন" (HOLD ON) শিরোনামের গানটি স্বদেশী দৌড়বিদ উসেইন বোল্ট এবং লন্ডনে অনুষ্ঠিত ২০১২ গ্রীষ্মকালীন অলিম্পিক্‌স অংশগ্রহণকারী সকল জ্যামাইকীয় খেলোয়াড়কে উৎসর্গ করেন।


title: ক্রেভ মাগা

text:
ক্রেভ মাগা ( ( , "lit." "সংস্পর্শমূলক যুদ্ধ") অপ্রতিযোগিতামূলক, সারগ্রাহী, আত্মরক্ষামূলক পদ্ধতি যেটি ইসরায়েলে উন্নতি লাভ করেছে এবং এতে আঘাত, কুস্তি ও আঁকড়ে ধরার কৌশল রয়েছে। ক্রেভ মাগা তার বাস্তব দুনিয়ার পরিস্থিতির এবং সর্বাধিক কর্মক্ষমের জন্য পরিচিত সেইসাথে বর্বর প্রতি-আক্রমণের জন্যও। এটি রাজপথের লড়াই থেকে উদ্ভূত এবং ইমি লিছতেনফেলদের দ্বারা বিকাশপ্রাপ্ত হয়েছে, যিনি প্রশিক্ষণ করতেন মুষ্টিযুদ্ধ ও কুস্তি, ব্রাতিস্লাভার ফেছিস্ত গ্রুপ থেকে ইহুদি এলাকা প্রতিরোধ করতে ১৯৩০ সালে। ১৯৪০ সালে তার ইসরায়েলে অভিবাসনের পর যুদ্ধের কলা-কৌশল শিক্ষা দিতে শুরু করল IDF দের যারা পদ্ধতির উন্নতি করেছিল এবং পরিচিতি পায় ক্রেভ মাগা হিসেবে। এটা এখন পর্যন্ত পরিমার্জিত করা হয়েছে নাগরিক, পুলিশ এবং সামরিক কাজের জন্য।
ক্রেভ মাগার দর্শন হচ্ছে হুমকি, সমকালীন আত্মরক্ষামূলক এবং ক্ষতিসাধক ক্রিয়া এবং প্রচণ্ড আক্রমণ প্রতিহত করা। ইসরায়েলি প্রতিরক্ষা ফরসেস ক্রেভ মাগা ব্যবহার করে সেটি হোক নিয়মিত এবং বিশিষ্ট বাহিনী, এবং কতিপয় বিচিত্র কৌশল উন্নতি লাভ করেছে ও আইন প্রবর্তন এবং ইন্টেলিজেঞ্চ দল মোসাদ এবং শিন বেট গ্রহন করেছে। বর্তমানে বিভিন্ন প্রতিষ্ঠান আন্তর্জাতিকভাবে নানাবিধ ক্রেভ মাগা শিক্ষাদান করে।


title: ক্রেভ মাগা

text:
Israeli Krav Maga Association (IKMA) founded in 1978 by Krav Maga founder Imi Lichtenfeld.
Israeli Krav Maga Free Web Guide
The Complete Internet Guide for Israeli Krav Maga.


title: আব্দুল মতিন চৌধুরী

text: আব্দুল মতিন চৌধুরী একজন বাংলাদেশী পদার্থবিজ্ঞানী এবং ঢাকা বিশ্ববিদ্যালয়ের সাবেক উপাচার্য।


title: আব্দুল মতিন চৌধুরী

text: আব্দুল মতিন ১৯৩৭ সালে এন্ট্রান্স এবং ১৯৩৯ সালে ইন্টারমিডিয়েট পাস করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে প্রথম শ্রেণীতে বিএসসি এবং এমএসসি পাস করেন। ১৯৪৯ সালে শিকাগো বিশ্ববিদ্যালয় থেকে ডক্টরেট ডিগ্রি অর্জন করেন। ১৯৬১ সালে তিনি দ্বিতীয় ডক্টরেট ডিগ্রি অর্জন করেন।


title: আব্দুল মতিন চৌধুরী

text: আব্দুল মতিন তার কর্মজীবন শুরু করেন পাকিস্তানের আবহাওয়া বিভাগে। ১৯৫৯ সালে ঢাকা বিশ্ববিদ্যালয়ের পদার্থবিজ্ঞান বিভাগে রীডার হিসেবে যোগদান করেন। ১৯৬২ সালে তিনি অধ্যাপক পদে উন্নীত হন। ১৯৬২ থেকে ১৯৬৭ সাল পর্যন্ত তিনি বিভাগের প্রধান হিসেবে দায়িত্ব পালন করেন। তিনি ১৯৬৭ থেকে ১৯৭০ সাল পর্যন্ত পাকিস্তান পরমাণু শক্তি কমিশনে কর্মরত ছিলেন। ১৯৭৩ থেকে ১৯৭৫ সাল পর্যন্ত তিনি ঢাকা বিশ্ববিদ্যালয়ের উপাচার্যের দায়িত্ব পালন করেন।


title: স্টেজ ওয়ান

text: 'স্টেজ ওয়ান' () রেগে এবং ড্যান্সহল গায়ক সন পল-এর প্রথম অ্যালবাম, যা ২০০০ সালের মার্চ ২৮ তারিখে মুক্তি পায়।


title: ডাট্টি রক

text:
ডাট্টি রক () হচ্ছে জামাইকান ড্যান্সহল গায়ক সন পল-এর দ্বিতীয় অ্যালবাম। এটি নভেম্বর ১২, ২০০২ সালে মুক্তি পায়।
এতে রয়েছে দুইটি ইউএস #১ গান, গেট বিজি এবং বিয়ন্সের সাথের বেবি বয়, যা কিনা টানা ৯ সাপ্তাহ প্রথম স্থান দখল করে ছিল। এছাড়া টপচার্টে ঝড় তোলা অনন্যা গানগুলো হল গিমি দ্যা লাইট (Gimme the Light), গেট বিজি (Get Busy), আ'ম স্টিল ইন লাভ উইথ ইউ (I'm Still in Love with You) এবং লাইক গ্লু (Like Glue)। অ্যালবামটির মুক্তির প্রথম সাপ্তাহে ৬৫,০০০ কপি বিক্রি হয় এবং আন্তর্জাতিকভাবে দৃষ্টান্ত স্থাপন করতে সক্ষম হন। সারা বিশ্বে অ্যালবামটি ৬০ লক্ষ কপির বেশি বিক্রি হয়, তার মধ্যে ইউএসএ-তে বিক্রি হয় ২০ লক্ষ কপিরও অধিক।
একই বছর সন পল আন্তর্জাতিক বাজারের জন্য উপযুক্ত করে অ্যালবামটির সম্পাদিত সংস্করণ মুক্তি দেন, যা থেকে সকল ব্যাঙ্গ ট্র্যাক এবং "ইট'স অন" গানটি সরিয়ে ফেলে, সংযুক্ত করা হয় বিয়ন্স নোয়েলস-এর সাথে তাঁর টপচার্ট শীর্ষস্তানধারী বেবি বয় গানটি।


title: ডাট্টি রক

text: অ্যালবামটির জন্য সন ২০০৪ সালে গ্র্যামি এ্যাওয়ার্ড লাভ করেন।


title: দ্য ট্রিনিটি

text: দ্য ট্রিনিটি () ড্যান্সহল টুইস্টার সন পল-এর তৃতীয় অ্যালবাম। এটি আটলান্টিক রেকর্ডসের মাধ্যমে ২০০৫ সালের ২৭ সেপ্টেম্বর ইউএসএতে মুক্তি পায়।


title: দ্য ট্রিনিটি

text: অ্যালবামের সম্পূর্ণ কাজ হয় জামাইকাতে। যেখানে সন পল তাঁর সহযোগি হিসেবে বেছে নেন স্টিভেন মারসদেন, ডন করলেওন, স্নুকন ফুলার, কপারশট সাউন্ড এবং আরও অনেককে। অ্যালবামটি মুক্তির প্রথম সাপ্তাহেই ১,০৭,০০০ কপি বিক্রি হয়, যা কিনা সাউন্ড স্ক্যান-এর ইতিহাসে কোন রেগে গায়কের মুক্তির প্রথম সাপ্তাহে সবচেয়ে বেশি বিক্রিত হওয়া অ্যালবাম। সারা বিশ্বে অ্যালবামটি ৬০ লক্ষ কপির বেশি বিক্রি হয়।


title: ইম্পেরিয়াল ব্লেইজ

text:
ইম্পেরিয়াল ব্লেইজ () ড্যান্সহল রেগে শিল্পী সন পল-এর চতুর্থ অ্যালবাম। অ্যালবামটি ২০০৯ সালের ১৮ অগাস্ট মুক্তি দেয়া হয়। বস্তুত ২০০৭ সালে মুক্তি দেয়ার কথা থাকলেও পরবর্তীকালে মুক্তির তারিখ পিছিয়ে নেয়া হয়। তিনি এই অ্যালবাম-এ রেগে এবং ড্যান্সহল ছাড়াও রিদম এ্যান্ড ব্লুজ ঘরনার স্টাইল যোগ করেন।
ইম্পেরিয়াল ব্লেইজ ২০১০ সালে সেরা রেগে অ্যালবাম হিসেবে গ্র্যামি এ্যাওয়ার্ড-এর জন্য মনোনয়ন পায়।


title: টমোহক টেকনিক

text: টমোহক টেকনিক () জামাইকান ড্যান্সহল রেগে সঙ্গীত তারকা সন পল-এর পঞ্চম স্টুডিও অ্যালবাম। অ্যালবামটি ২০১২ সালের জানুয়ারির ২৪ তারিখ অফিসিয়ালি মুক্তি দেয়া হয়।


title: টমোহক টেকনিক

text:
অ্যালবামটিতে সর্বমোট ১২টি ট্র্যাক রয়েছে। এই প্রোজেক্টের জন্য সন ইউরোপিয়ান প্রডিউসার স্টারগেট, শেলব্ল্যাক, বেনি ব্লাঙ্কো, ডিজে আমো এবং আরও অনেকের সাথে কাজ করেছেন। এটি তাঁর একমাত্র অ্যালবাম যার প্রায় সম্পূর্ণ অংশ নিজ দেশ জ্যামাইকার বাইরে রেকর্ড করা হয়েছে। এই অ্যালবামে সন পল প্রডিউসার হিসেবে আত্মপ্রকাশ করেন। অ্যালবামের "রোল উইড দ্যা ডন" গানটি তাঁর নিজের তৈরি।
সন পল নিজের গানের ধরণে বিশাল পরিবর্তন আনেন এই অ্যালবামে। অ্যালবামটি ইতিমধ্যে ইউরোপ এবং এশিয়ায় ব্যাপক সাফল্য অর্জন করেছে। জাপান, ফ্রান্স এবং ইউকে সহ বিশ্বের বিভিন্ন দেশের টপচার্টের শীর্ষ স্থান দখল করে রেখেছে অ্যালবামের কয়েকটি গান।


title: অং সান সু চি

text: অং সান সু চি (, "আওঁ সাঁ সু চি"; জন্ম ১৯ জুন ১৯৪৫) একজন বর্মী রাজনীতিক, কূটনীতিক, এবং লেখিকা যিনি মায়ানমারের প্রথম ও বর্তমান রাষ্ট্রীয় উপদেষ্টা এবং ন্যাশনাল লীগ ফর ডেমোক্র্যাসির নেত্রী। মায়ানমারের "ডি ফ্যাক্টো" তথা অনানুষ্ঠানিক প্রধান হিসেবেই তিনি ব্যাপকভাবে পরিচিত। এছাড়াও প্রথম নারী হিসেবে তিনি মায়ানমারের পররাষ্ট্র মন্ত্রী, রাষ্ট্রপতির কার্যালয়ের মন্ত্রী, বিদ্যুৎশক্তি ও ক্ষমতা বিষয়ক মন্ত্রী, এবং শিক্ষা মন্ত্রী হিসেবে প্রেসিডেন্ট টিন চাঅয়ের কেবিনেটে কাজ করেন; আর ২০১২ থেকে ২০১৬ সাল পর্যন্ত তিনি মায়ানমারের হাউস অফ রিপ্রেজেন্টেটিভস তথা নিম্নকক্ষে কৌমু টাউনশিপের এমপি ছিলেন।


title: অং সান সু চি

text: আধুনিক মায়ানমারের জাতির জনক অং সান এবং খিন চির কন্যা সু চির জন্ম হয় ব্রিটিশ বার্মার রেঙ্গুনে। ১৯৬৪ সালে দিল্লি বিশ্ববিদ্যালয় ও ১৯৬৮-তে অক্সফোর্ড বিশ্ববিদ্যালয় হতে স্নাতক অর্জন করার পর তিনি জাতিসংঘে তিন বছর কাজ করেন। ১৯৭২ সালে মাইকেল অ্যারিসকে বিয়ে করেন এবং তাদের দুই ছেলে হয়। ১৯৮৮-র গণআন্দোলনের সময় সু চি সবার নজর কাড়েন এবং ন্যাশনাল লীগ ফর ডেমোক্র্যাসির (এনএলডি) সাধারণ সম্পাদক হন; সেসময় সদ্যগঠিত দলটির প্রতিষ্ঠাতা ছিলেন সামরিক জান্তার বিরোধী অবসরপ্রাপ্ত কয়েকজন সেনা কর্মকর্তা। ১৯৯০ সালের নির্বাচনে এনএলডি সংসদের ৮১% আসন পেলেও সেনাবাহিনী ক্ষমতা হস্তান্তরে অস্বীকৃতি জানায় যা আন্তর্জাতিক ক্ষেত্রে হৈ চৈ ফেলে দেয়। এদিকে নির্বাচনের আগে থেকেই সু চিকে গৃহবন্দী করে রাখা হয়। ১৯৮৯ থেকে ২০১০ সাল পর্যন্ত ২১ বছরের মধ্যে ১৫ বছরই তাকে গৃহবন্দী অবস্থায় কাটাতে হয়; ততদিনে তিনি বিশ্বের সবচেয়ে প্রখ্যাত রাজবন্দীদের একজন হয়ে উঠেছেন।


title: অং সান সু চি

text: সু চির দল ২০১০ সালের নির্বাচন বয়কট করে, যা সেনাসমর্থিত ইউনিয়ন সলিডারিটি অ্যান্ড ডেভেলপমেন্ট পার্টিকে তাৎপর্যপূর্ণ বিজয় এনে দেয়। ২০১২ সালের উপনির্বাচনে সু চি সংসদের নিম্নকক্ষের এমপি হন এবং তার দল ৪৫টি ফাঁকা আসনের মধ্যে ৪৩টিতে জয়লাভ করে। ২০১৫ সালের জাতীয় নির্বাচনে তার দল ভূমিধ্বস বিজয় অর্জন করে, অ্যাসেমব্লি অব দি ইউনিয়নের (সংসদ) ৮৬% আসন অর্জন করে; যদিও প্রেসিডেনশিয়াল ইলেকটোরাল কলেজে তাদের প্রার্থীকে রাষ্ট্রপতি ও দ্বিতীয় উপরাষ্ট্রপতি হিসেবে নির্বাচনের জন্য ৬৭% সংখ্যাগরিষ্ঠতাই যথেষ্ট ছিল। সু চির প্রয়াত স্বামী ও সন্তানেরা বিদেশি নাগরিক হওয়ায় সংবিধান অনুসারে তিনি রাষ্ট্রপতি হতে পারবেন না; তাই তিনি নবপ্রতিষ্ঠিত রাষ্ট্রীয় উপদেষ্টা পদটি গ্রহণ করেন যা কিনা প্রধানমন্ত্রী বা সরকারপ্রধানের সমান। গণতন্ত্র ও মানবতার পক্ষে সংগ্রামের জন্য তিনি নোবেল শান্তি পুরস্কার (১৯৯১) সহ আরো অনেক পুরস্কার ও সম্মাননা অর্জন করেছেন, যদিও রোহিঙ্গা সংকট প্রসঙ্গে তার ভূমিকা তীব্রভাবে সমালোচিত।


title: অং সান সু চি

text: "অং সান সু চি" ("আওঁ সাঁ সু চি") নামটাতে আর সব বর্মী নামগুলোর মতোই কোনো ডাকনাম নেই, কেবল ব্যক্তিগত নাম। তার নামটা এসেছে তিন স্বজনের থেকে: বাবার নাম থেকে "অং সান", দাদীর নাম থেকে "সু", আর মায়ের নাম থেকে "চি"।


title: অং সান সু চি

text: বর্মীরা তাকে ডাকে ড অং সান সু চি। ড, আক্ষরিক অর্থে "চাচী", কিন্তু প্রবীণ ও সম্মানিত বর্মী নারীদেরকে ড বলা হয় "শ্রীমতি" বা "ম্যাডাম" অর্থে। বর্মীরা তাকে অনেকসময় ড সু বা আমায় সু ("আম্মা/মা সু") বলেও অভিহিত করে।


title: অং সান সু চি

text:
অং সান সু চি ১৯৪৫ সালের ১৯শে জুন ব্রিটিশ বার্মার রেঙ্গুনে (বর্তমান ইয়াঙ্গুন) জন্মগ্রহণ করেন। পিটার পপহ্যামের বর্ণনানুসারে, তিনি রেঙ্গুনের বাইরে হামওয়ে সাউং নামক একটি ছোট গ্রামে জন্ম নেন। তার বাবা অং সান সেসময় আধুনিক বর্মী সেনাবাহিনী গঠন করেন এবং আলাপ-আলোচনা করে ব্রিটিশ সাম্রাজ্যের থেকে বার্মাকে স্বাধীন করেন; কিন্তু ঐ বছরই তিনি বিপক্ষদের গুপ্তহত্যার শিকার হন। সু চি তার মা খিন চি এবং দুই ভাই অং সান লিন ও অং সান ও-এর সাথে রেঙ্গুনে বড় হন। অং সান লিন আট বছর বয়সে বাড়ির শোভাবর্ধক হ্রদে ডুবে গিয়ে মারা যায়। অং সান ও পরে আমেরিকার নাগরিকত্ব নিয়ে ক্যালিফোর্নিয়ার সান ডিয়েগোতে প্রবাসী হন। অং সান লিনের মৃত্যুর পর তাদের পরিবার বাসাবদল করে ইনয়া লেকের কাছে ৫৪ ইউনিভার্সিটি এভিনিউয়ের এক বাড়িতে চলে আসে; সু চি এখানে এসে বহুরকম অভিজ্ঞতাসম্পন্ন, রাজনৈতিক মতাদর্শী ও ধর্মানুসারীদের সাথে পরিচিত হন। বার্মার শৈশব জীবনে তিনি মেথডিস্ট ইংলিশ হাইস্কুলেই (এখন বেসিক এডুকেশন হাইস্কুল নং ১ ডাগন) বেশি সময় পড়েছেন; সেখানে বিভিন্ন ভাষা শেখার দক্ষতার কারণে তিনি সুপরিচিত ছিলেন। তিনি চারটি ভাষায় কথা বলতে পারেন: বর্মী, ইংরেজি, ফরাসী ও জাপানি। ধর্মীয় বিশ্বাসে তিনি থেরবাদী বৌদ্ধ।
সু চির মা খিন চি নবগঠিত বর্মী সরকারে গুরুত্বপূর্ণ রাজনৈতিক ব্যক্তিত্ব হয়ে ওঠেন। ১৯৬০ সালে তাকে ভারত ও নেপালে বর্মী রাষ্ট্রদূতের দায়িত্ব দেয়া হয়, সু চিকেও তিনি সাথে নিয়ে যান। নয়াদিল্লিতে কনভেন্ট অফ জেসাস অ্যান্ড মেরি স্কুলে সু চি পড়াশোনা করেন, পরে ১৯৬৪ সালে দিল্লি বিশ্ববিদ্যালয়ের অধীনে লেডী শ্রী রাম কলেজ থেকে রাজনীতি বিষয়ে ডিগ্রি পাশ করেন। এরপর ১৯৬৭-তে অক্সফোর্ডের সেন্ট হাগস কলেজ থেকে দর্শন, রাজনীতি ও অর্থনীতি বিষয়ে বি.এ. ডিগ্রি নেন; এবং তার তৃতীয় ডিগ্রি এম.এ. অর্জন করেন রাজনীতি বিষয়ে। স্নাতক পাশের পর তিনি নিউ ইয়র্কে তাদের পারিবারিক বন্ধু ও একসময়ের জনপ্রিয় বর্মী পপ-গায়িকা মা থান ইয়ের সাথে বসবাস করতে থাকেন। এসময় তিন বছর তিনি জাতিসংঘে কাজ করেন, প্রধানত বাজেট ক্ষেত্রে এবং তার ভবিষ্যত স্বামী ড. মাইকেল অ্যারিসকে নিয়মিত চিঠি লিখতেন। ১৯৭২ সালের ১লা জুনে সু চি এবং অ্যারিস, ভুটানে বসবাসরত তিব্বতি সংস্কৃতি বিষয়ের পণ্ডিত গবেষক, বিবাহবন্ধনে আবদ্ধ হন। পরবর্তী বছর লন্ডনে তাদের প্রথম সন্তান আলেকজান্ডার অ্যারিসের জন্ম হয়; দ্বিতীয় সন্তান কিম জন্ম নেয় ১৯৭৭ সালে। ১৯৮৫ থেকে ১৯৮৭ সালের মধ্যে সু চি বর্মী সাহিত্য বিষয়ে এমফিল ডিগ্রি নেয়ার জন্য লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজে (SOAS/সোয়াস) গবেষণা শিক্ষার্থী হিসেবে পড়াশোনা করছিলেন। ১৯৯০ সালে তিনি সোয়াস-এর একজন অনারারি ফেলো হিসেবে নির্বাচিত হন। দুবছরের জন্য তিনি ভারতের শিমলায় অবস্থিত ইন্ডিয়ান ইন্সটিটিউট অফ অ্যাডভান্সড স্টাডিজের (IIAS) ফেলোও ছিলেন। এছাড়া ইউনিয়ন অফ বার্মা সরকারের জন্যও তিনি কাজ করেছেন।


title: অং সান সু চি

text: ১৯৮৮ সালে সু চি বার্মায় ফেরেন, প্রথমত তার অসুস্থ মায়ের দেখাশোনার জন্য, তবে এরপরে গণতন্ত্রের পক্ষে আন্দোলনের নেতৃত্ব দেয়ার উদ্দেশ্যে। ১৯৯৫-এর ক্রিসমাসে অ্যারিস বার্মায় গেলে তাদের শেষবারের মতো দেখা হয়, কারণ সু চি বার্মাতেই থেকে যান কিন্তু বর্মী স্বৈরশাসকেরা অ্যারিসকে আর কখনো বার্মায় প্রবেশের ভিসা দেয়নি। ১৯৯৭ সালে অ্যারিসের প্রোস্টেট ক্যান্সার ধরা পড়ে এবং তা ছিল চূড়ান্ত পর্যায়ে। যুক্তরাষ্ট্র, জাতিসংঘের মহাসচিব কফি আনান এবং পোপ দ্বিতীয় জন পলসহ বহু গুরুত্বপূর্ণ ব্যক্তি ও সংস্থার আবেদন ও অনুরোধের পরও বর্মী সরকার অ্যারিসকে ভিসা দেয়নি; বরং বলে যে, অ্যারিসকে নিয়ে চিন্তিত হবার দায় সরকারের নয়, অং সান সু চিরই উচিত তাকে দেখতে বিদেশে যাওয়া। সেসময় সু চি গৃহবন্দিত্ব থেকে সাময়িক ছাড়া পেলেও দেশত্যাগ করতে রাজি হননি, কারণ তার আশঙ্কা ছিল একবার দেশ ছেড়ে গেলে সামরিক জান্তা তাকে আর ফিরতে দেবে না; তারা এই ব্যাপারে প্রতিশ্রুতি ও আশ্বাস দিলেও তিনি সেগুলো বিশ্বাস করেননি।


title: অং সান সু চি

text: ১৯৯৯ সালের ২৭শে মার্চ অ্যারিস তার ৫৩তম জন্মদিনে মৃত্যুবরণ করেন। ১৯৮৯ সালে তার স্ত্রী গৃহবন্দী হবার পর থেকে তাদের মাত্র পাঁচবার দেখা হয়েছে, শেষবার ১৯৯৫-এর ক্রিসমাসে। সু চি তার সন্তানদের থেকেও বিচ্ছিন্ন হয়ে যান, তারা তখন যুক্তরাজ্যে থাকতো; তবে ২০১১ সাল থেকে তারা মায়ানমারে এসে মায়ের সাথে দেখা করে যায়।


title: অং সান সু চি

text: ২০০৮ সালের ২রা মে মায়ানমারে ঘূর্ণিঝড় নার্গিস আঘাত হানালে ঝড়ো হাওয়ায় সু চির হ্রদ-তীরবর্তী ভাঙাচোরা বাড়ির ছাদ উড়ে যায় এবং বিদ্যুৎ চলে যাওয়ায় প্রায় অন্ধকারের মধ্যে তাকে থাকতে হয়। রাতের বেলায় তিনি মোমবাতি ব্যবহার করতেন কারণ তাকে কোনো জেনারেটর দেয়া হয়নি। ২০০৯-এর আগস্টে বাড়িটা মেরামত ও সংস্কার করার পরিকল্পনা ঘোষণা করা হয়। অবশেষে ১৩ই নভেম্বর ২০১০ তারিখে সু চি গৃহবন্দিত্ব থেকে মুক্তি পান।


title: অং সান সু চি

text: কিছু অ্যাকটিভিস্ট ২০১২ সালে রাখাইন রাজ্যে সাম্প্রদায়িক দাঙ্গা প্রসঙ্গে অং সান সু চির নীরবতার সমালোচনা করেন (২০১৫ সালের রোহিঙ্গা শরণার্থী সংকটের ক্ষেত্রেও তার পুনরাবৃত্তি ঘটে), এবং মায়ানমারের নিপীড়িত সংখ্যালঘু মুসলিম জনগোষ্ঠী রোহিঙ্গাদের পলায়নও সু চি ইচ্ছাকৃতভাবে উপেক্ষা করেন। ২০১২ সালে তিনি রিপোর্টারদের বলেন যে রোহিঙ্গাদেরকে বার্মার নাগরিক বলে ভাবা যাবে কি না তা তিনি জানেন না। ২০১৩ সালে বিবিসির মিশাল হুসাইনের সাথে এক সাক্ষাৎকারে সু চি রোহিঙ্গাদের বিরুদ্ধে সহিংসতার নিন্দা করেননি এবং মায়ানমারে মুসলিমদের জাতিগত নির্মূল হতে থাকার কথা অস্বীকার করেন, বরং জোর দিয়ে বলেন যে "বৈশ্বিক মুসলিম শক্তি অনেক গ্রেট - এই বিশ্বব্যাপী কল্পিত ধারণা"র কারণে সৃষ্ট "আতঙ্কের আবহে"ই সেখানে উত্তেজনা সৃষ্টি হয়েছে। তিনি সাক্ষাৎকারে "যেকোনো ধরনের ঘৃণা"রই নিন্দা করেন। পিটার পপহ্যামের মতে, সাক্ষাৎকার গ্রহণকারী মুসলমান ছিলেন বলে সাক্ষাৎকারের পরে সু চি রাগ প্রকাশ করেন। সু চি দাবি করেছিলেন যে দুপক্ষেই সহিংসতা হচ্ছে, তখন হুসাইন তাকে চ্যালেঞ্জ করেন যে সহিংসতার প্রায় সব প্রভাব কেন শুধু রোহিঙ্গাদের ওপরই পড়ছে। পিটার পপহ্যাম সু চির এরূপ অবস্থানকে রাজনৈতিক ফায়দা হাসিলের উদ্দেশ্যপ্রণোদিত দ্ব্যর্থবোধক অবস্থান বলে মন্তব্য করেন।


title: অং সান সু চি

text: যাইহোক, সু চি বলেন যে তিনি সমঝোতার জন্য কাজ করতে ইচ্ছুক এবং তিনি কোনো পক্ষে যাবেন না, কারণ দুপক্ষই সহিংসতায় জড়িত। "দ্য ইকোনোমিস্ট" পত্রিকার মতানুসারে, তার "রোহিঙ্গা সংখ্যালঘুদের পক্ষে তিনি স্পষ্ট অবস্থান নিতে ব্যর্থ হওয়ায় তার জ্যোতির্ময় মহিমা বিদেশি মানবাধিকার লবিস্টদের সামনে পদস্খলিত হয়েছে।" অবশ্য সু চি "বাংলাদেশী সীমান্তের নিকটে রোহিঙ্গা পরিবারগুলোতে দুইয়ের বেশি সন্তান নেয়া নিষিদ্ধ করার" বিরোধিতা করেছেন।


title: অং সান সু চি

text: ২০১৫ সালে একটি বিবিসি নিউজ আর্টিকেলে রিপোর্টার জোনাহ ফিশার তার ধারণা উপস্থাপন করেন যে, রোহিঙ্গা ইস্যুতে অং সান সু চির নীরবতা আসলে আসন্ন ২০১৫ সালের জতীয় নির্বাচনে সংখ্যাগুরু বামারদের সমর্থন পাবার আশায়। ২০১৫ সালের মে মাসে চতুর্দশ দালাই লামা রোহিঙ্গাদের সাহায্য করার জন্য সু চির প্রতি আহ্বান জানান এবং দাবি করেন যে তিনি এর আগে দুবার ব্যক্তিগত সাক্ষাতে সু চিকে রোহিঙ্গাদের সম্পর্কে ভাবার জন্য বললেও সু চি তা কানে তোলেননি। ২০১৬র মে মাসে সু চি মায়ানমারে যুক্তরাষ্ট্রের রাষ্ট্রদূত স্কট মার্সিয়েলকে বলেন যে রোহিঙ্গাদের "রোহিঙ্গা" নামে উল্লেখ করা যাবে না, তারা 'মুসলিম সংখ্যালঘু'। বামাররা তখন মার্সিয়েলের "রোহিঙ্গা" শব্দ ব্যবহারের প্রতিবাদে বিক্ষোভ মিছিল করে।


title: অং সান সু চি

text: ২০১৬-১৭ সালের নির্যাতনের সময় রোহিঙ্গা মুসলিমদের রক্ষা করতে ব্যর্থতা হওয়ায় সু চি অভিযুক্ত হন। লন্ডনের কুইন মেরী বিশ্ববিদ্যালয়ের স্টেট ক্রাইম এক্সপার্টরা সতর্কবার্তা দিয়েছেন যে, সু চি মায়ানমারের "গণহত্যাকে আইনসম্মত" হিসেবে দেখাচ্ছেন। ২০১৭ সালে রোহিঙ্গাদের ওপর নিপীড়ন চলতে থাকলেও, "সেনাবাহিনীর সুপ্রমাণিত ধর্ষণ, খুন ও রোহিঙ্গা গ্রাম ধ্বংসের অভিযান বন্ধ করা তো দূরের কথা, সু চি সেসব স্বীকারই করছেন না।" ৪ঠা সেপ্টেম্বর ২০১৭ তারিখে মায়ানমারে মানবাধিকার বিষয়ক জাতিসংঘের বিশেষ দূত ইয়াংঘি লী রাখাইনের "বাস্তবিকই মারাত্মক" পরিস্থিতি নিয়ে সু চির প্রতিক্রিয়ার সমালোচনা করেন; তিনি বলেন: "আইনের আওতায় সবাইকে সুরক্ষা দিতে এই ডি ফ্যাক্টো নেত্রীর পদক্ষেপ নেয়া প্রয়োজন - যেটা আমরা যেকোনো সরকারের কাছেই আশা করি।" বিবিসি রিপোর্ট করেছে যে "তার মন্তব্য এমন সময়ে এলো যখন বাংলাদেশে পালিয়ে যাওয়া রোহিঙ্গাদের সংখ্যা জাতিসংঘের হিসাবে ৮৭০০০-এ পৌঁছেছে", এছাড়াও, "তার সেন্টিমেন্ট প্রতিধ্বনিত হয়েছে শান্তিতে নোবেলজয়ী মালালা ইউসুফজাইয়ের কণ্ঠে, তিনি বলেছেন যে তিনি মিস সু চির মুখ খোলার অপেক্ষায় আছেন যিনি কিনা এই সংকট সৃস্টির পর কোনো মন্তব্য করেননি।" পরদিন জর্জ মনবিও "দ্যা গার্ডিয়ানে" তার লেখায় সু চির নোবেল পুরস্কার ফিরিয়ে নেয়ার জন্য চেঞ্জ ডট অর্গে একটি পিটিশনে সই করতে পাঠকদেরকে আহবান জানান এবং বলেন যে, "পক্ষপাতিত্বই হোক বা ভয়েই হোক, সু চি অন্যদের স্বাধীনতার অধিকার অস্বীকার করছেন, যে স্বাধীনতা তিনি একসময় নিজের জন্যে চেয়েছিলেন। তার সরকার বাধা দিচ্ছে এবং কখনোবা নীরব থাকছে সেই অ্যাকটিভিস্টদের ব্যাপারে যারা তার নিজের অধিকার আদায় করতে সাহায্য করেছিলেন। শান্তিতে আরেক নোবেলজয়ী আর্চবিশপ ডেসমন্ড টুটুও সু চির নীরবতার সমালোচনা করেছেন; সামাজিক যোগাযোগমাধ্যমে প্রকাশিত এক খোলা চিঠিতে তিনি বলেন: "হে আমার বোন, মায়ানমারের রাজনৈতিক ক্ষমতার শিখরে পৌঁছানোই যদি তোমার নীরবতার কারণ হয়ে থাকে, তার জন্য সত্যিই বড় বেশি দাম দিতে হচ্ছে ... ন্যায়পরায়ণতার প্রতীক হয়ে ওঠা একজনের জন্য এমন একটি দেশের নেতৃত্ব দেওয়া বেমানান।" ১৩ই সেপ্টেম্বর জানা যায় যে, পরের সপ্তাহে এই মানবিক সংকট নিয়ে অনুষ্ঠেয় জাতিসংঘের সাধারণ পরিষদের বিতর্কে অং সান সু চি অংশ নেবেন না; মায়ানমার সরকারের এক মুখপাত্র বলেন "হতে পারে তার আরো জরুরি কোনো কাজ আছে।"


title: অং সান সু চি

text: লুক বেসনের "দ্য লেডি" (২০১১) চলচ্চিত্রে সু চি ও তার স্বামী মাইকেল অ্যারিসের জীবনকাহিনী দেখানো হয়েছে এবং তাদের দুজনের চরিত্রে অভিনয় করেছেন মিচেল ইয়ো এবং ডেভিড টুলেস। ২০১১র নভেম্বরে চলচ্চিত্রটি মুক্তি পাবার আগে ইয়ো সু চির সাথে দেখা করেন। জন বুরম্যানের "বিয়ন্ড রেঙ্গুন" (১৯৯৫) চলচ্চিত্রে সু চির চরিত্রে অভিনয় করেন অ্যাডেল লাট্জ।


title: অং সান সু চি

text: ২০০৯ সাল থেকে, ভারতীয় অভিনেত্রী এবং ভারতনাট্যম নৃত্যশিল্পী রুক্ষ্মিণী বিজয়াকুমার "দ্য লেডী অপ বার্মা" নামক একাঙ্কিকা নাটকে সু চির চরিত্রে অভিনয় করে যাচ্ছেন; নাট্য-পরিচালক হলেন প্রকাশ বেলোয়াড়ি, এবং রচয়িতা রিচার্ড শ্যানন।


title: অং সান সু চি

text: ইউটু-এর বোনো সু চির প্রতি ট্রিবিউট হিসেবে "ওয়াক অন" গানটি লেখেন এবং ২০০৯-১১ ইউটু থ্রিসিক্সটি ডিগ্রি ট্যুরে (U2 360° Tour) তার অভিযাত্রা প্রচার করেন। স্যাক্সোফোন-বাদক ওয়েইন শর্টার "অং সান সু চি" শিরোনামে একটি গান সুর করেছেন। তার অ্যালবাম "ওয়ান প্লাস ওয়ান" (1+1)-এ গানটি প্রকাশিত হয় (সাথে ছিলেন পিয়ানোবাদক হেরবি হ্যানকক এবং "ফুটপ্রিন্টস লাইভ")।


title: অং সান সু চি

text: গৃহবন্দী থাকাকালে ২০০৩ সালের সেপ্টেম্বরে তার গাইনী অবস্থার কারণে একটি অস্ত্রোপচার করা হয়, এশিয়া রয়্যাল হসপিটালে। ২০১৩-এর ডিসেম্বরে তার পায়ে ছোট একটি অস্ত্রোপচার করা হয়, এবং চোখের অস্ত্রোপচার হয় ২০১৬-র এপ্রিলে। সু চির ব্যক্তিগত চিকিৎসক বলেছেন যে, তার সিরিয়াস কোনো শারীরিক সমস্যা নেই তবে ওজন মাত্র ৪৮ কেজি, রক্তচাপ নিম্ন (low blood pressure) এবং সহজেই তিনি দুর্বল হয়ে পড়েন।


title: চামচঠুঁটো বাটান

text: চামচঠুঁটো বাটান (বৈজ্ঞানিক নাম:"Eurynorhynchus pygmeus"), এক জাতের ছোটো পাখি। সৈকতের কাদা-পানি হতে পোকা ধরার জন্য চড়ই আকারের এ পাখিটির চঞ্চু চামচের মত। গ্রীষ্মে উত্তরপূর্ব রাশিয়া বিশেষত সাইবেরিয়াতে এরা বাসা বাঁধে। পরে উপকূল ধরে উড়ে এসে শীতে দক্ষিণ-পূর্ব এশিয়ায় বিশেষত মিয়ানমার ও বাংলাদেশ বাসা বাঁধে। থাকে উপকূলীয় এলাকার কাদাচরে বা সৈকতের কাছাকাছি নরম মাটিতে। তাই এটি সৈকতপাখি হিসেবেও পরিচিত। এই পাখিটি মহাবিপন্ন বলে বিবেচিত।


title: চামচঠুঁটো বাটান

text: এ পাখির দৈর্ঘ্য ১৭ সেন্টিমিটার, ডানা ১০ সেন্টিমিটার, ঠোঁট ২.২ সেন্টিমিটার, ঠোঁটের চামচের মতো অংশ ১.১ সেন্টিমিটার, পা ২.১ সেন্টিমিটার ও লেজ ৩.৮ সেন্টিমিটার। এর উপরের অংশের রঙ অনেকটা ফিকে ধূসর ও নিচের অংশটা সাদা।


title: চামচঠুঁটো বাটান

text: ভেজা বালি-কাদার ওপরের স্তর থেকে এরা খাদ্য সংগ্রহ করে। এদের খাদ্যের তালিকায় আছে_ নানা জাতের অমেরুদণ্ডী প্রাণী।


title: চামচঠুঁটো বাটান

text: শেওলা বা খাটো উইলো গাছে ঢাকা প্রান্তরের মাটিতে ঘাস, পাতা, শেওলার বাসা বানিয়ে এগুলো ডিম পাড়ে। একসঙ্গে চারটি পর্যন্ত ডিম দেয়। ২০ দিনের মাথায় ডিম থেকে ছানা বের হয় এবং চার সপ্তাহের মাথায় ছানা বাসা ছেড়ে উড়তে শেখে।


title: বিশ্ব পর্যটন সংস্থা

text: বিশ্ব পর্যটন সংস্থা বা ইউএনডব্লিউটিও () স্পেনের মাদ্রিদে অবস্থিত জাতিসংঘের বিশেষায়িত সংস্থা হিসেবে বিবেচিত। পর্যটন শিল্পকে ঘিরেই এ সংস্থার উৎপত্তি হয়েছে। সংস্থাটি বিশ্ব পর্যটন র‌্যাঙ্কিং করে থাকে। আন্তর্জাতিক পর্যটনের যাবতীয় তথ্য সংগ্রহ এবং পরিসংখ্যানগত তথ্য বিতরণের লক্ষ্যে বিশ্ব পর্যটন সংস্থা পর্যটন শিল্পের প্রধান কেন্দ্রস্থল হিসেবে আসীন রয়েছে। বিশ্বের অধিকাংশ দেশের রাষ্ট্রায়ত্ত খাতের পর্যটন সংস্থা থেকে প্রকাশিত তথ্য থেকে পর্যটনের নিম্নমূখী এবং ঊর্ধ্বমূখীতা যাচাইয়ান্তে বৈশ্বিক মানদণ্ড প্রণয়ন করে। এটি জাতিসংঘ উন্নয়ন গ্রুপের সদস্য।


title: বিশ্ব পর্যটন সংস্থা

text: ২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষিতে পরবর্তীকালে জাতিসংঘের একটি বিশেষায়িত প্রতিষ্ঠানরূপে যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।


title: বিশ্ব পর্যটন সংস্থা

text: ১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে "বিশ্ব পর্যটন দিবস" পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।


title: বিশ্ব পর্যটন সংস্থা

text: পর্যটন সংশ্লিষ্ট কর্মকাণ্ডকে যথাযথ ও সুচারুভাবে সম্পাদনের লক্ষ্যে "বিশ্ব পর্যটন সংস্থা" বিশ্বকে ৬টি অঞ্চলে বিভক্তির মাধ্যমে তাদের কার্যক্রম পরিচালনা করে আসছে:


title: বিশ্ব পর্যটন সংস্থা

text: বিশ্ব পর্যটন সংস্থার সদর দফতর স্পেনের মাদ্রিদে অবস্থিত। সংস্থায় দাপ্তরিক কাজের সুবিধার্থে আরবী, ইংরেজি, ফরাসি, রুশ এবং স্প্যানিশ ভাষা ব্যবহৃত হয়ে থাকে। বিশ্ব পর্যটন সংস্থায় ১৫৫টি দেশ, ৭টি অঙ্গরাজ্য এবং চার শতাধিক সহযোগী সদস্য রয়েছে। সহযোগী সদস্যদের মধ্যে রয়েছে - বেসরকারী প্রতিষ্ঠান, শিক্ষা প্রতিষ্ঠান, পর্যটন সংস্থা এবং স্থানীয় পর্যটন কর্তৃপক্ষ।


title: বিশ্ব পর্যটন সংস্থা

text: সচিবালয়ের নেতৃত্বে রয়েছেন একজন মহাসচিব। জর্দানের নাগরিক তালেব রিফাই ২০১০ সাল থেকে বর্তমান মহাসচিবের দায়িত্ব পালন করছেন। তাঁকে সহযোগিতা করছেন ১১০ জন পূর্ণকালীন কর্মকর্তা-কর্মচারী। এছাড়াও, তাঁর অধীনস্থ হিসেবে রয়েছেন একজন উপ-মহাসচিব। কর্মকর্তাগণ সংস্থা সদস্যভূক্ত দেশগুলোর চাহিদা মোতাবেক পর্যটনবিষয়ক রূপরেখা ও কার্যপদ্ধতি প্রণয়ন করে থাকেন। সহযোগী সদস্যগণ মাদ্রিদভিত্তিক সংস্থাটির পূর্ণকালীন নির্বাহী পরিচালকদের সহায়তা লাভ করেন। সচিবালয় থেকে জাপান সরকারের অর্থায়ণে ওসাকায় অবস্থিত আঞ্চলিক সহায়তা কেন্দ্র সরাসরি নিয়ন্ত্রিত হয়।


title: বিশ্ব পর্যটন সংস্থা

text:
প্রতিষ্ঠালগ্ন থেকে এ পর্যন্ত ৫ জন মহাসচিব বিশ্ব পর্যটন সংস্থার প্রধান হিসেবে দায়িত্ব পালন করেছেন। তাঁরা হলেন -
১৯৭১ সালে স্বাধীনতা অর্জনের পর বাংলাদেশের যোগাযোগ ও পর্যটন খাত অর্থ মন্ত্রণালয়ের অধীনে ছিল। আগস্ট, ১৯৭৫ সালে পৃথক একটি মন্ত্রণালয় হিসেবে বেসামরিক বিমান পরিবহন ও পর্যটন মন্ত্রণালয় সৃষ্টি করা হয়। জানুয়ারি, ১৯৭৬ সালে এটি পুণরায় যোগাযোগ মন্ত্রণালয়ের বিভাগে পরিণত হয়। ডিসেম্বর, ১৯৭৭ সালে পৃথকভাবে বেসামরিক বিমান চলাচল ও পর্যটন মন্ত্রণালয় খোলা হয়। ২৪ মার্চ, ১৯৮২ সালে এ মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। এরপর ১৯৮৬ সাল থেকে উক্ত মন্ত্রণালয়কে পুণঃপ্রতিষ্ঠা অদ্যাবধি বাংলাদেশ পর্যটন করপোরেশন নামে তাদের কার্যক্রম চালাচ্ছে।


title: এনামুল হোসেন রাজীব

text: এনামুল হোসেন রাজীব (জন্মঃ ১৯৮১) বাংলাদেশের অন্যতম দাবাড়ু। তিনি ১৯৯৭ এবং ২০০৬ সালে বাংলাদেশের দাবা চ্যাম্পিয়নশীপ জয় করেন।


title: এনামুল হোসেন রাজীব

text: ২০০২ সালে আন্তর্জাতিক মাস্টারের খেতাব পেয়ে রাজীব তার প্রথম গ্র্যান্ড মাস্টারের প্রথম নর্ম অর্জন করেন ২০০২ সালে স্লোভেনিয়ায় অনুষ্ঠিত দাবা অলিম্পিয়াডে। এরপর আবুধাবীতে অনুষ্ঠিত গ্র্যান্ড মাস্টার প্রতিযোগিতায় ২য় নর্ম অর্জন করেন। রাশিয়ায় অনু্ষ্ঠিত ২০০৭-এর দাবা বিশ্বকাপের ২য় রাউন্ডে তিনি এ নর্ম অর্জন করেন বিশ্বের ১৯তম খেলোয়াড় ইউক্রেনের দাবাড়ু পাভেল এলজানভের বিপক্ষে জয়ী হয়ে।


title: এনামুল হোসেন রাজীব

text: ৪ মে, ২০০৮ সালে এনামুল হোসেন রাজীব তার ৩য় ও চূড়ান্ত জিএম নর্ম লাভ করেন। এরফলে তিনি নিয়াজ মোর্শেদ, জিয়াউর রহমান, রিফাত বিন সাত্তার এবং আবদুল্লাহ আল রাকিবের পর বাংলাদেশের ৫ম গ্র্যান্ড মাস্টার খেতাবধারী হবার সৌভাগ্য অর্জন করেন। তিনি এনামুল নামে ইন্টারনেট চেজ ক্লাবে দাবা খেলে থাকেন।


title: সিলেট ক্যাডেট কলেজ

text: সিলেট ক্যাডেট কলেজ () বাংলাদেশে সেনাবাহিনী পরিচালিত একটি শিক্ষা প্রতিষ্ঠান। এটি সিলেট শহরের এয়ারপোর্ট রোডে অবস্থিত।


title: রবার্ট মুগাবে

text: রবার্ট গ্যাব্রিয়েল মুগাবে (, ; (জন্মঃ ২১ ফেব্রুয়ারি, ১৯২৪) জিম্বাবুয়ের রাষ্ট্রপতি হিসেবে ক্ষমতাসীন ছিলেন। শ্বেতাঙ্গ শাসনের বিরুদ্ধে স্বাধীনতা আন্দোলনের অন্যতম নেতার মর্যাদা পেয়েছিলেন তিনি। ১৯৮০ সালে তিনি নির্বাচনে বিজয়ী হয়ে ক্ষমতায় আরোহণ করেন। ১৯৮০ - ১৯৮৭ পর্যন্ত প্রধানমন্ত্রী ও ১৯৮৭ সাল থেকে রাষ্ট্রের প্রধান নির্বাহী হিসেবে ২০১৭ সাল পর্যন্ত দায়িত্ব পালন করেছেন। ২০১৭ সালের ২১ নভেম্বর তারিখে রবার্ট মুগাবে ৩৭ বছর শাসনের পরে জিম্বাবুয়ের প্রেসিডেন্ট এর পদ থেকে পদত্যাগ করেছেন।


title: রবার্ট মুগাবে

text: ১৯৬০-এর দশকে মুগাবে রাজনীতিতে জড়িয়ে পড়েন। জিম্বাবুয়ে আফ্রিকান ন্যাশনাল ইউনিয়ন (জানু)-এর মহাসচিব ছিলেন তিনি এবং তাঁর দল সংখ্যালঘিষ্ঠ শ্বেতাঙ্গ শাসক ইয়ান স্মিথের বিরুদ্ধে লড়াই করেন। ফলশ্রুতিতে ১৯৬৪ থেকে ১৯৭৪ সাল পর্যন্ত দশ বছরের অধিক সময় তাঁকে রোডেশিয়ার কারাগারে রাজনৈতিক বন্দী হিসেবে অবস্থান করতে হয়। এডগার তেকেরের সাথে ১৯৭৫ সালে মুক্তি পেয়ে রোডেশিয়া ত্যাগ করেন। মোজাম্বিকে অবস্থান করে জিম্বাবুয়ের স্বাধীনতা সংগ্রাম বা রোডেশিয়ান বুশ ওয়ারে অংশগ্রহণ করেন।


title: রবার্ট মুগাবে

text: ১৯৭৯ সালে সমাপ্ত ঐ যুদ্ধে মুগাবে অনেক আফ্রিকাবাসীর মন জয় করে বীরের মর্যাদায় অভিষিক্ত হন রবার্ট মুগাবে। ১৯৮০ সালে অনুষ্ঠিত সাধারণ নির্বাচনে কৃষ্ণাঙ্গ আফ্রিকানরা ব্যাপক সংখ্যায় অংশগ্রহণ করে ও সংখ্যাগরিষ্ঠতা অর্জন করে। এতে মুগাবে জিম্বাবুয়ের ইতিহাসে ১ম প্রধানমন্ত্রীত্বে অভিষিক্ত হন। দেশ পুণর্গঠনে পূর্বে যুদ্ধরত দলসহ শ্বেতাঙ্গ রোডেশিয়ান এবং বিবদমান প্রতিপক্ষ রাজনৈতিক দলগুলোর সাথে ঐকমত্য্যে পৌঁছান।


title: রবার্ট মুগাবে

text: দক্ষিণ রোডেশিয়ার উত্তর-পশ্চিমে হারারের জিম্বা জেলার কুতামা জেসুইত মিশনের কাছে তিনি জন্মগ্রহণ করেন। মালাউই পিতা "গ্যাব্রিয়েল মাতিবিলি" এবং শোনা অধিবাসী মাতা "বোনা" উভয়েই রোমান ক্যাথলিক ছিলেন। ছয় ভাই-বোনের মধ্যে তিনি ৩য় ছিলেন। বড় দুই ভাই - মাইকেল এবং দোনাতো উভয়েই তাঁর শৈশবকালীন সময়ে মৃত্যুবরণ করেন। তাঁর বাবা গ্যাব্রিয়েল মাতিবিলি একজন কাঠমিস্ত্রী ছিলেন। ১৯৩৪ সালে মাইকেলের মৃত্যুর পর মুগাবে পরিবার কাজের সন্ধানে বুলাওয়ে চলে যান।


title: রবার্ট মুগাবে

text:
মুগাবে ম্যারিস্ট ব্রাদার্স এবং জেসুইট বিদ্যালয়সহ মর্যাদাপূর্ণ কুতামা কলেজে পড়াশোনা করেন। সেখানে তিনি আইরিশ পাদ্রী ফাদার জেরোম ও'হিয়ার ছত্রচ্ছায়ায় নিজেকে গড়েন। তরুণ বয়সে
মুগাবে সামাজিক কিংবা শারীরিক কোনভাবেই জনপ্রিয় ছিলেন না। অধিকাংশ সময়ই তিনি ধর্মযাজক অথবা তাঁর মায়ের সাথে পড়াশোনা করে সময় কাটাতেন। অন্যান্যদের সাথে খেলতে পছন্দ করতেন না বরং নিজেই নিজের সাথে মজা উপভোগ করতেন। তাঁর ভাই দোনাতো বলেছিলেন যে একমাত্র বন্ধু হিসেবে ছিল বই।


title: রবার্ট মুগাবে

text: শিক্ষক হিসেবে যোগ্যতা অর্জন করলেও তিনি পড়াশোনার উদ্দেশ্যে দক্ষিণ আফ্রিকার ফোর্ট হেয়ারে চলে যান। সেখানে ১৯৫১ সালে ইউনিভার্সিটি অব ফোর্ট হেয়ার থেকে স্নাতক ডিগ্রী অর্জন করেন। সাক্ষাৎ করেন বিখ্যাত ব্যক্তিত্ব - জুলিয়াস নায়ারে, হার্বাট চিতেপো, রবার্ট সবুকি এবং কেনেথ কাউন্ডা প্রমূখদের সাথে। এরপর সলিসবেরি (১৯৫৩), গুইলো (১৯৫৪) এবং তাঞ্জানিয়ায় (১৯৫৫-১৯৫৭) পড়াশোনা করেন।


title: রবার্ট মুগাবে

text: ধারাবাহিকভাবে দূরশিক্ষণ প্রকল্পে ইউনিভার্সিটি অব সাউথ আফ্রিকা থেকে - প্রশাসন ও শিক্ষায় স্নাতক এবং ইউনিভার্সিটি অব লন্ডন এক্সটার্নাল প্রোগ্রাম থেকে বিজ্ঞান, আইন বিষয়ে স্নাতক এবং বিজ্ঞান ও আইন বিষয়ে স্নাতকোত্তর ডিগ্রী লাভ করেন।


title: রবার্ট মুগাবে

text: কারাগারের অভ্যন্তরে থেকে তিনি দু'টি আইন ডিগ্রী অর্জন করেছিলেন। এছাড়াও, জিম্বাবুয়ের প্রধানমন্ত্রী থাকাকালীন বিজ্ঞানে স্নাতকোত্তর ডিগ্রী অর্জন করেন।


title: রবার্ট মুগাবে

text: জিম্বাবুয়ে ১৯৮০ সালে স্বাধীন হবার পর থেকেই রবার্ট মুগাবে ক্ষমতায় ছিলেন। ৩৭ বছর শাসনের পরে তিনি পদত্যাগ করেছেন। দেশটির পার্লামেন্টের স্পিকার জ্যাকব মুডেন্ডার কাছে ২১ নভেম্বর ২০১৭, ৯৩ বছর বয়সী রবার্ট মুগাবে পদত্যাগ পত্র দিয়েছেন।


title: আন্তর্জাতিক জাতিসংঘ শান্তিরক্ষী দিবস

text: আন্তর্জাতিক জাতিসংঘ শান্তিরক্ষী দিবস সাংবাৎসরিকভিত্তিতে ২৯ মে তারিখে উদযাপিত হয়। এদিনে জাতিসংঘ শান্তিরক্ষী বাহিনীর কার্যক্রমে অংশগ্রহণকারী সকল পুরুষ-নারীকে শান্তি রক্ষার লক্ষ্যে সর্বোৎকৃষ্ট পেশাদারী মনোভাব বজায়, কর্তব্যপরায়ণতা, নিষ্ঠার সাথে দায়িত্ব পালন করতে গিয়ে তাঁদের আত্মত্যাগের ঘটনাকে গভীর কৃতজ্ঞতা ও যথোচিত সম্মানপূর্বক স্মরণ করা হয়। ২০০৩ সাল থেকে এ দিনটি পালন করা হয়।


title: আন্তর্জাতিক জাতিসংঘ শান্তিরক্ষী দিবস

text: ২০০৯ সালে জাতিসংঘ শান্তিরক্ষায় নারীদের অবদান ও ভূমিকার উপর সবিশেষ গুরুত্ব আরোপ করে। শান্তিরক্ষায় নারীর ভূমিকা ও লিঙ্গ-বৈষম্য দূরীকরণের লক্ষ্যেই এ পদক্ষেপ গ্রহণ।


title: আন্তর্জাতিক জাতিসংঘ শান্তিরক্ষী দিবস

text: ইউক্রেনের শান্তিরক্ষী সংস্থা এবং ইউক্রেন সরকারের যৌথ প্রস্তাবনায় ১১ ডিসেম্বর, ২০০২ সালে জাতিসংঘ সাধারণ পরিষদের গৃহীত ৫৭/১২৯ প্রস্তাব অণুযায়ী এ দিবসের রূপরেখা প্রণয়ন করা হয়। ২০০৩ সালে আন্তর্জাতিক জাতিসংঘ শান্তিরক্ষী দিবস প্রথম উদযাপন করা হয়। ১৯৪৮ সালে সংঘটিত আরব-ইসরাইলী যুদ্ধকালীন যুদ্ধবিরতী পর্যবেক্ষণে গঠিত জাতিসংঘ ট্রুস সুপারভিশন অর্গ্যানাইজেশন (আন্টসো) দিনকে উপজীব্য করে ২৯ মে তারিখটি স্থির করা হয়েছে। উল্লেখ্য, জাতিসংঘ ট্রুস সুপারভিশন অর্গ্যানাইজেশন (আন্টসো)-ই হচ্ছে প্রথম জাতিসংঘ শান্তিরক্ষী বাহিনী।


title: আন্তর্জাতিক জাতিসংঘ শান্তিরক্ষী দিবস

text: দিবসকে কেন্দ্র করে নিউইউর্ক সিটিতে অবস্থিত জাতিসংঘ সদর দফতরে ড্যাগ হ্যামারশোল্ড পদক বিতরণ করা হয়। জাতিসংঘ সাধারণ পরিষদের সভাপতি ও জাতিসংঘের মহাসচিব সংবাদ সম্মেলনে জাতিসংঘ শান্তিরক্ষী বাহিনীকে অভিনন্দন বার্তা প্রদান এবং তাঁদের কাজের প্রয়োজনীয়তা ও উপযোগিতার কথা তুলে ধরে থাকেন।


title: আন্তর্জাতিক জাতিসংঘ শান্তিরক্ষী দিবস

text: এছাড়াও, বিশ্বের সর্বত্র আন্তর্জাতিক জাতিসংঘ শান্তিরক্ষী দিবস পালন করা হয়। প্রায়শঃই দেশগুলোয় তাদের নিজস্ব শান্তিরক্ষীদের বহিঃর্বিশ্বে শান্তিরক্ষায় ভূমিকাকে স্মরণ করে সম্মানিত করা হয়। ঐ দেশগুলোতে জাতিসংঘের আবাসিক সমন্বয়কারী দিবস উদযাপন, সভা-সমাবেশ, প্রদর্শনী ইত্যাদি বিষয়াদি স্থানীয় এবং জাতীয় পর্যায়ের বিভিন্ন দলের সাথে আয়োজন করে থাকেন।


title: আন্তর্জাতিক জাতিসংঘ শান্তিরক্ষী দিবস

text: জাতিসংঘ শান্তিরক্ষা মিশনে সৈন্য প্রেরণকারী দেশ হিসেবে বাংলাদেশেও এদিনটি যথাযোগ্য মর্যাদায় পালন করা হয়। শান্তিপ্রিয় দেশ হিসেবে বাংলাদেশ শান্তিরক্ষী বাহিনী ১৯৮৮ সাল থেকে জাতিসংঘের অধীনে বিশ্বশান্তি প্রতিষ্ঠায় একযোগে কাজ করে যাচ্ছে। ২০১২ সালের মে মাস পর্যন্ত পৃথিবীর বিভিন্ন অঞ্চলে ১০টি শান্তিরক্ষা কার্যক্রমে বাংলাদেশের সশস্ত্রবাহিনীর ৯,১৮৭ জন এবং পুলিশ বাহিনীর ২,০৯৩ জন সদস্য নিয়োজিত আছেন। কর্মরত অবস্থায় অথবা নিরীহ মানুষকে রক্ষার্থে এ পর্যন্ত ১০৫ জন বাংলাদেশী শান্তিরক্ষী আত্মোৎসর্গ করেছেন। এছাড়াও, পেশাদারী দায়িত্ব পালনকালীন সময়ে আহত হয়েছেন ১১৬ জন শান্তিরক্ষী।


title: মেঠো কাঠঠোকরা

text: মেঠো কাঠঠোকরা (বৈজ্ঞানিক নাম:"Jynx torquilla") ইউরেশীয় ঘাড়বাঁকা বা ইউরেশীয় ঘাড়ব্যথা Picidae (পিসিডি) গোত্র বা পরিবারের অন্তর্গত "Jynx" (জিংক্স) গণের এক প্রজাতির পাখি। মেঠো কাঠঠোকরার বৈজ্ঞানিক নামের অর্থ "দৃঢ় ঘাড় পাখি" (গ্রিক "iunx" = ঘাড় ব্যথা; ল্যাটিন "torquere" = "ঘোরানো")। গত কয়েক দশক ধরে এদের সংখ্যা ক্রমেই কমছে, তবে আশঙ্কাজনক হারে যেয়ে পৌঁছে নি। সে কারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এক বিশাল এলাকা জুড়ে এদের আবাস, প্রায় ১ কোটি ১৭ লাখ বর্গ কিলোমিটার। এরা কাঠঠোকরা-জাতীয় পাখি। তবে এদের ঠোঁট কাঠঠোকরাদের মত নয়, একটু ছোট। খাবারের জন্য বেশির ভাগ সময় মাটিতেই কাটায় বলে এরা মেঠো কাঠঠোকরা নামে পরিচিত।


title: মেঠো কাঠঠোকরা

text: মেঠো কাঠঠোকরা পরিযায়ী স্বভাবের পাখি। সাইবেরিয়া ও চীন থেকে লম্বা পথ পাড়ি দিয়ে শীতে দক্ষিণ এশিয়ায় আসে, বসন্তে চলে যায়। এশিয়া, ইউরোপ ও আফ্রিকা জুড়ে মেঠো কাঠঠোকরার বিস্তৃতি।


title: মেঠো কাঠঠোকরা

text: মেঠো কাঠঠোকরা লম্বা লেজওয়ালা ধূসর-মেটে রঙের পাখি। এদের দৈর্ঘ্য কমবেশি ১৯ সেন্টিমিটার, ডানা ৮.৫ সেন্টিমিটার, ঠোঁট ১.৬ সেন্টিমিটার, পা ২ সেন্টিমিটার ও লেজ ৬.৮ সেন্টিমিটার। এদের বুক অসংখ্য কালো কালো ফুটকিতে যেমন রঞ্জিত, তেমনি মাথা-পিঠ ও ডানার উপরি ভাগে আছে সাদাটে-লালচে-বাদামি ও ধূসর-ছাইয়ের আশ্চর্য সুন্দর সমন্বয়। দেহতলে লাল-পীতাভ আভা। কালচে চক্ষু-রেখা ঘাড়ের মাঝ বরাবর চলে গেছে। পিঠের দুই পাশে চওড়া কালো টান। বাদামি ডানা সূক্ষ্ম দাগে ভরা ও কালো, পীতাভ, ও ধূসর রঙের ফোঁটা ও ডোরা রয়েছে। ডানার গোড়া ও পেটে কালো লাইন দেখা যায়। ডানায় সাদাটে তীর-ফলক চিন্হ ও ৩-৪টি স্পষ্ট কালচে ছিটা-দাগ রয়েছে। লম্বাটে লেজটি ঘিরে চার-পাঁচটি চওড়া বলয় দেখা যায়। বলয়ের রং বাদামি-ধূসর। পা, পায়ের পাতা ও ঠোঁট বাদামি। চোখ পিঙ্গল-বাদামি। পুরুষ ও স্ত্রী দেখতে একই রকম হলেও পুরুষগুলো একটু বেশি উজ্জ্বল।


title: মেঠো কাঠঠোকরা

text: উইপোকা এবং এর ঢিবির সন্ধান পেলে এরা গলায় এক ধরনের চাপা শব্দ তোলে। পিঁপড়ে এবং এর ডিম-বাচ্চা, গুবরে পোকা, পিউপা ও অন্যান্য পোকামাকড় এদের মূল খাবার। খেজুরের রস নলি বেয়ে মাটিতে পড়ে জমা হলে সেখানেও ঠোঁট চালায়। ঠুকরে এরা মাটিতে ছোটখাটো চাষও দিয়ে ফেলে অনেক সময়। মাটিতে নেমে খাবার সংগ্রহে ব্যস্ত অন্য পাখিদের পেছনে পেছনেও ঘুরতে পারে অনিবার্য কারণেই। গ্রীষ্মকালে খোলা ঝোপঝাড়, মাঠ, বনপ্রান্ত, জমির আইল ও কৃষিজমির ধারেকাছে এবং শীতকালে বাগান ও কৃষি খামারের আশপাশে থাকতে পছন্দ করে। একাকী বা জোড়ায় ঘুরে বেড়ায়। শুষ্ক মাটি বা পিঁপড়ার ঢিবিতে বসে বা লাফিয়ে লাফিয়ে খাবার সংগ্রহ করে।


title: মেঠো কাঠঠোকরা

text: দারুণ চতুর-বুদ্ধিমান ও সতর্ক পাখি মেঠো কাঠঠোকরা। গুইসাপ, বেজি, বনবিড়ালও এদের পাকড়াও করতে পারে না। বিপদের গন্ধ পেলে স্থির হয়, মড়ার মতো শরীর এলিয়ে দিতে পারে। কাছে গেলে পালিয়ে যায় কদাচ কোনো মানুষ নাগালে চলে এলে ঘাড়ের পালক ফুলিয়ে, চোখ উল্টিয়ে ঘাড়-মাথা প্রায় ১৮০ ডিগ্রি কোণে ঘোরাতে থাকে, মাঝে মাঝে লেজ নাড়ায় ও মাটিতে শুয়ে পড়ে। দেখে যে-কেউ ভাববে, পাখিটির ঘাড় ব্যথায় টনটন করছে ও সে মৃত্যুর দ্বারপ্রান্তে। এই অবস্থায় তাকে বাঁচানোর জন্য হাতে তুলে নিলেও চুপচাপ অসুস্থতার অভিনয় করে যাবে। কিছুটা অন্যমনস্ক হলে, সেই সুযোগে পাখিটি হঠাৎ করেই তীরবেগে উড়ে পালায়। আবার ভয় পেলে বুক ঠেকিয়ে মাটির সঙ্গে লেপটে থাকে কিংবা অনিচ্ছুক ভাবে ঝোপে বা গাছে উড়ে যায়। দেহের রঙ সহজেই এদের মাটির সঙ্গে মিলেমিশে যেতে সাহায্য করে, পালক এদের ছদ্মবেশ-সহায়ক। এ সময় সুযোগ পেলে আশপাশের ঝোপঝাড়ে আশ্রয় নেয়। ভয় কেটে গেলে ফের মাঠে আসে। এরা সহজে উড়তে চায় না, কিন্তু পরিযায়নের সময় এরা একনাগাড়ে দীর্ঘ পথ পাড়ি দেয়। মাঝে মাঝে এরা নাকি সুরে ডাকে: "চিওন-চিওন-চিওন..."। প্রজনন ঋতুতে বিলাপের সুরে ডাকে: "টির-টির-টির..."।


title: মেঠো কাঠঠোকরা

text: মে-জুলাই প্রজননকাল। সাইবেরিয়া থেকে চীন পর্যন্ত এদের প্রধান প্রজননস্থল। ছোট গাছের খোঁড়লে বাসা বানায়। সচরাচর কাঠঠোকরার পরিত্যক্ত বাসা ব্যবহার করে। বাসায় কেউ উৎপাত করলে সাপের মতো মাথাটিকে ঘুরিয়ে হিস-হিস শব্দ করে উৎপাতকারীকে ভয় দেখায়। এদের ডিমের রং সাদা।


title: টনি লুইস

text: এন্থনী জন লুইস, এমবিই (), (জন্মঃ ২৫ ফেব্রুয়ারি, ১৯৪২) ইংরেজ গণিতবিদ। তবে তিনি বিশ্বে টনি লুইস নামেই সবিশেষ পরিচিত। বিখ্যাত হয়ে আছেন আরেক ইংরেজ ফ্রাঙ্ক ডাকওয়ার্থকে নিয়ে যৌথভাবে প্রণীত ডাকওয়ার্থ-লুইস পদ্ধতি প্রবর্তন করে। এর ফলে বৃষ্টি, আলোকস্বল্পতা কিংবা অন্য কোন কারণে ক্রিকেট খেলায় বিঘ্ন পরিবেশে সময়ের সাথে তাল মিলিয়ে নতুন করে লক্ষ্যমাত্রা নির্ধারণের পদ্ধতিকে আরো উন্নততর করার মাধ্যমে ফলাফল নির্ধারণ করা সম্ভব হয়েছে।


title: টনি লুইস

text: ইংল্যান্ডের ল্যাঙ্কাশায়ারের বোল্টনে জন্মগ্রহণ করেন টনি লুইস।


title: টনি লুইস

text: ১৯৬০-এর দশকে শেফিল্ড বিশ্ববিদ্যালয় থেকে গণিত এবং পরিসংখ্যানে স্নাতক ডিগ্রী অর্জন করেন তিনি। জানুয়ারি, ২০০৮ সালে অক্সফোর্ড ব্রুকস ইউনিভার্সিটি থেকে "কোয়ান্টিটেটিভ রিসার্চ মেথডের" প্রভাষক হিসেবে অবসর গ্রহণ করেন। এরপূর্বে তিনি "ইউনিভার্সিটি অব দি ওয়েস্ট অব ইংল্যান্ডের" প্রভাষক ছিলেন। সেখানেই তিনি স্নাতক-পূর্ব শ্রেণীর চূড়ান্ত-বর্ষীয় প্রকল্পে "ডাকওয়ার্থ-লুইস পদ্ধতির" উদ্ভব ঘটান।


title: টনি লুইস

text: এছাড়াও তিনি "ওয়েস্টার্ন অপারেশনাল রিসার্চ ডিসকাশন সোসাইটি"'র সাবেক সভাপতি ছিলেন। ২০০৯ সালে ২য় "আইএমএ ইন্টারন্যাশনাল কনফারেন্সে" খেলাধূলায় গণিতের প্রয়োগের উপর প্রধান বক্তা ছিলেন লুইস।


title: টনি লুইস

text: ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যাণ্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়। ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল বা আইসিসি এ পদ্ধতি আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।


title: টনি লুইস

text: টনি লুইস ২০১০ সালে রাণীর জন্মদিনের সম্মানে মেম্বার অব দি অর্ডার অব দ্য ব্রিটিশ এম্পায়ার বা এমবিই মনোনীত হন।


title: জন্ম

text: জন্ম হচ্ছে কার্য-সম্পাদনকারী, প্রাকৃতিক ও আচরণগত প্রক্রিয়া যা মাতৃগর্ভ থেকে সন্তান প্রসব করতে সাহায্য করে বা ভূমিষ্ঠ হয়। গবাদি পশু এবং কিছু অন্যান্য প্রাণীদের ক্ষেত্রে বাছুর ও মাংসাশী স্তন্যপায়ী প্রাণীদের ক্ষেত্রে শাবক প্রসব করাকে বুঝায়। প্রাকৃতিকগতভাবে মা বা স্ত্রীলিঙ্গজাতীয় প্রাণীই সন্তান প্রসবের অধিকারী হয়। মানব শিশু ভূমিষ্ঠ হয় যখন মায়ের গর্ভে রক্ষিত ভ্রুণ জরায়ুর মাধ্যমে বিশ্বে নির্গত হয়। "ওভিপারিটি" বা ডিম প্রসব, "ভিভিপারি" বা ডিমের বদলে শাবক প্রসব এবং "ওভোভিভিপারি" - ইত্যাদি ধরণের জন্ম হয়ে থাকে।


title: জন্ম

text:
বিশ্বের অনেক দেশেই শিশুর জন্মের পর নির্দিষ্ট সময়ের মধ্যে প্রয়োজনীয় আনুষ্ঠানিকতা শেষে জন্মসনদ বা "বার্থ সার্টিফিকেট" উপযুক্ত কর্তৃপক্ষের কাছ থেকে গ্রহণ করতে হয়। এতে শিশুর বিস্তারিত বিবরণ লিপিবদ্ধ থাকে ও বৈধ দলিল হিসেবে স্বীকৃত হয় যা সংশ্লিষ্ট দেশের নাগরিকত্ব অর্জনে সহায়ক ভূমিকা পালন করে।
শিশু ভূমিষ্ঠ হবার পর নির্দিষ্ট তারিখ থেকে প্রতিবছর ঐ দিনে পালনীয় অনুষ্ঠান জন্মদিনরূপে উদযাপন করা হয়। জন্ম তারিখ অথবা জ্যোতিষশাস্ত্রের হিসাব-নিকাশের মাধ্যমে পালনীয় এটি শিশু বা ব্যক্তির বার্ষিকভিত্তিক অনুষ্ঠান।
একক পরিবারে বাবা, মা, ভাই অথবা বোন রয়েছে - যারা শিশুর জন্মকালীন সময়ে সংশ্লিষ্ট থাকেন।
কিছু দেশে বৈধভাবে বিবাহ-পর্ব সম্পন্ন না হয়ে বাবা-মায়ের মিলনে শিশু ভূমিষ্ঠ হলে ওই শিশু জারজ সন্তান বা "অবৈধ শিশু" নামে পরিচিতি পায় বা বিবেচনা করা হয়।


title: জন্ম

text: জ্যোতিষশাস্ত্রে বিশ্বাস করা হয় যে, জন্মকালীন সময়ে প্রতিটি ব্যক্তির জীবনই আকাশের সূর্য, চন্দ্র এবং গ্রহাদির ভূ-কেন্দ্রিক অবস্থান কিংবা দিগন্ত রেখার উপর তার ভাগ্যরেখা ও আয়ু নির্ভরশীল। জন্মগত তালিকায় হিসাব-নিকাশের সাহায্যে প্রকৃত সময়, তারিখ এবং জন্মস্থানের অবস্থান ব্যবহার করা হয়। এরফলে জ্যোতিষী কর্তৃক প্রয়োজনীয় পাথর, মণি-মুক্তা ইত্যাদি ব্যবহার করে ভাগ্যরেখা পরিবর্তন কিংবা আয়ু বৃদ্ধিকল্পে চক্রাকারে আবর্তিত রাহুকে দূর করার জন্য চেষ্টা চালানো হয়। প্রোটেস্ট্যান্ট খ্রীষ্টান সম্প্রদায় আবারো জন্মগ্রহণের কথা বিশ্বাস করেন। এরফলে ঈশ্বরকে পাবার লক্ষ্যে সকল দুঃখ-দুর্দশা থেকে পরিত্রাণ ও ঐশ্বরিক শক্তি প্রয়োগে বিশ্বাসীকে রক্ষা করার কথা তুলে ধরা হয়েছে। কর্ম মতবাদ অনুযায়ী পুণর্জন্মে বিশ্বাসী ব্যক্তিগণ বিশ্বাস করেন যে মৃ্ত্যু পরবর্তীকালে তার আবারো পুণর্জন্ম ঘটবে। খ্রীষ্টিয় মতবাদ অনুযায়ী প্রভু যীশু পবিত্র দেহ নিয়ে পৃথিবীতে জন্মগ্রহণ করেন। "ঈশ্বরের পুত্র" হিসেবে তিনি কোন পুরুষের সঙ্গম ছাড়াই কুমারী মাতা মেরীর গর্ভে জন্মেছিলেন বলে বিশ্বাস করা হয়।


title: জন্ম

text: জন্মকালীন সময়ে শারীরিক কিংবা মানসিক ভারসাম্যহীনতাজনিত জন্মের ত্রুটি হতে পারে। জন্মগত প্রক্রিয়ায় ব্যথা অনুভূত হলে পরবর্তীকালে শিশুর জীবনে ঐ ব্যথা প্রবাহিত হতে পারে। গর্ভকালীন জটিলতা গর্ভস্রাব কিংবা অনৈচ্ছিক গর্ভপাতের কারণেও সৃষ্টি হয়। বন্ধ্যাত্বতা ঘোঁচাত আধুনিক যন্ত্র ব্যবহার, ঔষধ প্রয়োগ, মানসিক উদ্দীপনা অথবা আচরণ পরিবর্তনের মাধ্যমে গর্ভধারণের সম্ভাবনা বৃদ্ধি করা হয়। অনেক সময় অপরিপক্ক জন্মগ্রহণ গর্ভধারণের পূর্ণকালীন সময়ের পূর্বে ঘটে থাকে। মৃত অবস্থায় ভ্রুণ বা শিশু জন্ম নিলে তা স্টিলবার্থ নামে পরিচিত। সিজারিয়ান শিশুর জন্মের পর ভিব্যাক পদ্ধতির মাধ্যমে যোনীনালী দিয়ে সন্তানের জন্ম হয়ে থাকে।


title: পালবাসা সিদ্দিক

text:
পালবাসা সিদ্দিক বাংলাদেশি বংশোদ্ভুত আমেরিকান গায়িকা। তিনি পরিচিতি লাভ করেন ২০০৮ সালে। ইন্টারনেটে তার গাওয়া রবীন্দ্রসঙ্গীত 'প্রাণ' জনপ্রিয়তা লাভ করে। গীতাঞ্জলি কাব্যের এই গানকে গ্যারি শ্যেয়ম্যান পরিচালিত ম্যাট হার্ডিংয়ের 'ড্যান্সিং ২০০৮' ভিডিওতে আবহ সংগীত হিসেবে ব্যবহৃত হয়।
বাংলাদেশে জন্মগ্রহনকারী পালবাসা সিদ্দিক পারিবারিক ভাবে যুক্তরাষ্ট্রের মিনেসোটায় ১০ বছর বয়স থেকে বসবাস করা শুরু করে। ম্যাকফেইল সেন্টার ফর মিউজিক থেকে তিনি সংগীতে বিশেষ বৃত্তি লাভ করে।


title: পালবাসা সিদ্দিক

text: গ্যারি শ্যেয়ম্যান পরিচালিত ম্যাট হার্ডিংয়ের 'ড্যান্সিং ২০০৮' ভিডিওতে আবহ সংগীত হিসেবে রবীন্দ্রসঙ্গীত 'প্রাণ' গানটির জন্য তিনি ইউটিউবে ব্যাপক জনপ্রিয়তা লাভ করে।


title: মনিরুল ইসলাম (বীর প্রতীক)

text: মনিরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মনিরুল ইসলাম (বীর প্রতীক)

text: মনিরুল ইসলাম জন্ম টাঙ্গাইল জেলার বাসাইল উপজেলার কাশিল ইউনিয়নের কামুটিয়া গ্রামে। তাঁর বাবার নাম সাহেব আলী এবং মায়ের নাম হালিমা বেগম। তাঁর স্ত্রীর নাম মমতাজ বেগম। তাঁদের তিন ছেলে।


title: মনিরুল ইসলাম (বীর প্রতীক)

text: মনিরুল ইসলাম চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লার ময়নামতি সেনানিবাসে। তখন তাঁর পদবি ছিল হাবিলদার। মার্চ মাসে চতুর্থ ইস্ট বেঙ্গল রেজিমেন্ট সেনানিবাসের বাইরে মোতায়েন ছিল। মুক্তিযুদ্ধ শুরু হলে তাঁরা ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে যুদ্ধ করেন ২ নম্বর সেক্টরের গঙ্গাসাগর সাব সেক্টরে। পরে ‘কে’ ফোর্সের নবম ইস্ট বেঙ্গল রেজিমেন্টের অধীনে। আখাউড়া, কর্নেল বাজার ও মুকন্দপুরসহ আরো কয়েক স্থানে সাহসিকতার সঙ্গে যুদ্ধ করেন। মনিরুল ইসলাম স্বাধীনতার পর বাংলাদেশ সেনাবাহিনী থেকে ১৯৮১ সালে নায়েব সুবেদার হিসেবে অবসর নেন।


title: মনিরুল ইসলাম (বীর প্রতীক)

text: ব্রাহ্মণবাড়িয়া জেলার সীমান্ত এলাকা থেকে কিছুটা দূরে কালাছড়া চা-বাগান। অক্টোবরে ভারতে মুক্তিযোদ্ধা শিবিরে খবর এল, ওই চা-বাগানে একদল পাকিস্তানি সেনা অবস্থান নিয়েছে। মুক্তিযোদ্ধাদের অধিনায়ক সিদ্ধান্ত নিলেন পাকিস্তানি সেনাদের আক্রমণের। গঠিত হলো কয়েকটি দল। একটি দলে অন্তর্ভুক্ত হলেন মনিরুল ইসলাম। মুক্তিযোদ্ধা সব মিলে দুই কোম্পানি। তাঁদের মধ্যে প্রায় অর্ধেক স্বল্প প্রশিক্ষণ নেওয়া মুক্তিযোদ্ধা। বাকিরা পেশাদার। কেউ ইস্ট বেঙ্গল রেজিমেন্ট, কেউ ইপিআরের। মনিরুল ইসলাম ইস্ট বেঙ্গল রেজিমেন্টের। মুক্তিযোদ্ধাদের অধিনায়ক খবর নিয়ে জানতে পারলেন, কালাছড়া চা-বাগানে অবস্থান নেওয়া পাকিস্তানি সেনা সংখ্যায় অনেক। প্রায় এক কোম্পানি। আধুনিক অস্ত্রশস্ত্রে সজ্জিত। এত বড় দলকে প্রথাগত আক্রমণ করতে হলে চার গুণ শক্তি প্রয়োজন। কিন্তু তাঁদের শক্তি মাত্র দ্বিগুণ। তার পরও আক্রমণের সিদ্ধান্ত বহাল থাকল। একদিন রাতে মুক্তিযোদ্ধারা সীমান্ত অতিক্রম করে মধ্যরাতে অবস্থান নিলেন কালাছড়া চা-বাগানের কাছে। সেখানে দুটি দলে বিভক্ত হয়ে ভোরে একযোগে আক্রমণ চালালেন পাকিস্তানি সেনাদের। শুরু হলো ভয়াবহ যুদ্ধ। তুমুল গোলাগুলিতে সুমসাম এলাকা নিমেষে রণক্ষেত্রে পরিণত হলো। মুক্তিযোদ্ধাদের একটি দল পাকিস্তানি সেনাদের পাল্টা আক্রমণ উপেক্ষা করে সাহসিকতার সঙ্গে এগিয়ে যায় চা-বাগানে। এই দলে ছিলেন মনিরুল ইসলাম। তিনি ছিলেন একটি ক্ষুদ্র উপদলের নেতৃত্বে। অপর দল শুরুতেই দুর্ঘটনায় পড়ে। পাকিস্তানি সেনাদের পাল্টা আক্রমণে ওই দলের একজন শহীদ হন এবং বেশ কয়েকজন আহত হন। ফলে থেমে যায় তাঁদের অগ্রযাত্রা! মনিরুল ইসলাম ও তাঁর সহযোদ্ধাদের বীরত্বে তছনছ হয়ে গেল পাকিস্তান সেনাবাহিনীর একাংশের প্রতিরক্ষা। প্রচণ্ড আক্রমণের মুখে পাকিস্তানি সেনারা আশ্রয় নিল সুরক্ষিত বাংকারে। মনিরুল ইসলাম কয়েকজন সহযোদ্ধাকে নিয়ে দুঃসাহসিকতার সঙ্গে গ্রেনেড হামলা চালালেন বাংকারে। হতাহত হলো কয়েকজন পাকিস্তানি সেনা। এতে পর্যদুস্ত হয়ে পড়ল পাকিস্তানি সেনারা। এই সুযোগে মুক্তিযোদ্ধাদের অন্যান্য উপদল একযোগে সাঁড়াশি আক্রমণ শুরু করল। তুমুল যুদ্ধের একপর্যায়ে পাকিস্তানি সেনারা নিহত ও আহত সহযোদ্ধাদের ফেলে পালিয়ে গেল। সেদিন যুদ্ধে পাকিস্তানি সেনাবাহিনীর অনেক নিহত হয়। যুদ্ধশেষে মুক্তিযোদ্ধারা গণনা করে দেখেন ২৭ জন পাকিস্তানি সেনার মৃতদেহ বিভিন্ন স্থানে ছড়িয়ে-ছিটিয়ে পড়ে আছে। পরে গ্রামবাসীর সহায়তায় মক্তিযোদ্ধারা সেই মৃতদেহগুলো দাফন করে। আহতদের ভারতীয় সেনাবাহিনীর কাছে হস্তান্তর করে। এই যুদ্ধে মুক্তিযোদ্ধাদের পক্ষে দুজন শহীদ ও সাতজন আহত হন।


title: ইন্টারন্যাশনাল কমিটি অব দ্য রেড ক্রস

text: ইন্টারন্যাশনাল কমিটি অব দ্য রেড ক্রস( ইংরেজি:International Committee of the Red Cross, সংক্ষেপণ:ICRC) একটি আন্তর্জাতিক মানবাধিকার প্রতিষ্ঠান। জেনেভা কনভেনশনে স্বাক্ষরিত দেশ সমূহ রেডক্রস কমিটিকে মানবাধিকার সংক্রান্ত কাজের জন্য ম্যানডেট প্রদান করেছে।


title: আলমগীর সাত্তার

text: আলমগীর সাত্তার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আলমগীর সাত্তার

text: আলমগীর সাত্তারের জন্ম মাদারীপুর জেলার কালকিনী উপজেলার গোপালপুর গ্রামে। তাঁর বাবার নাম কাজী আবদুর রউফ এবং মায়ের নাম নূরজাহান বেগম। তাঁর দুই স্ত্রীর নাম তাহমিনা সাত্তার ও সাইদা সাত্তার। প্রথম স্ত্রী মারা গেছেন। তাঁদের দুই মেয়ে, দুই ছেলে।


title: আলমগীর সাত্তার

text: আলমগীর সাত্তার বিমান চালনার প্রশিক্ষণ নিয়ে ১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) যোগদানের অপেক্ষায় ছিলেন। মুক্তিযুদ্ধ শুরু হলে মে মাসে ঢাকা থেকে পালিয়ে ভারতে যান। সেখানে মুক্তিবাহিনীর ২ নম্বর সেক্টরে যোগ দেন। কিন্তু স্থলযুদ্ধে অংশ নিতে পারেননি। পরে তাঁকে অন্তর্ভুক্ত করা হয় মুক্তিবাহিনীর বিমান উইংয়ে। স্বাধীনতার পর তিনি বাংলাদেশ বিমানের বৈমানিক হিসেবে যোগ দেন।


title: আলমগীর সাত্তার

text:
ঘন বৃক্ষরাজিতে পূর্ণ এক পাহাড়ি এলাকায় ডাকোটা বিমান নিয়ে নিবিড়ভাবে প্রশিক্ষণ নিলেন আলমগীর সাত্তার । স্বল্প সময়ের প্রশিক্ষণে রপ্ত করলেন রাতের আঁধারে আধুনিক দিকদর্শন যন্ত্র ছাড়াই বিমান চালনা এবং শত্রুর রাডার ফাঁকি দিয়ে মাত্র ২০০ ফুট উচ্চতায় বিমান নিয়ে উড়ে যাওয়ার কৌশল। আরও প্রশিক্ষণ নিলেন, কেমন করে শত্রুবিমানের আক্রমণ মোকাবিলা করতে হয়, কত দূর থেকে রকেট ছুড়তে হয়, কীভাবে নিশানা লক্ষ্য করে বোমা ফেলে কত কোণে ডাইভ দিতে হয়, বিমানে থাকা মেশিনগান থেকে কীভাবে নিশানা স্থির করে গুলি ছুড়তে হয় ইত্যাদি। প্রশিক্ষণ শেষে আলমগীর সাত্তার অপেক্ষা করতে থাকেন অভিযানে যাওয়ার জন্য। প্রশিক্ষণ স্বল্পমেয়াদি হলেও বিমান নিয়ে যুদ্ধে যাওয়ার জন্য তিনি উদগ্রীব। তিনি ডাকোটা বিমান নিয়ে আক্রমণ করবেন। এই বিমান নিয়ে আক্রমণ পরিচালনার জন্য মনোনীত হয়েছেন আরও দুজন—আবদুল মুকিত ও আবদুল খালেক। সিদ্ধান্ত হয়েছে, তাঁরা তেজগাঁও বিমানবন্দরে আক্রমণ চালাবেন। সবকিছু ঠিকঠাক। হঠাৎ তাঁদের মিশন বাতিল হলো। মিশন বাতিল করার কারণ, ওই বিমানে ব্যবহূত জ্বালানি। অকটেন ১০০ এই বিমানের জ্বালানি হিসেবে ব্যবহূত হওয়ায় ইঞ্জিনের পেছন দিয়ে যে ধোঁয়া বের হয়, তাতে অগ্নস্ফুলিঙ্গের সৃষ্টি করে। রাতের আঁধারে অনেক দূর সেই অগ্নস্ফুলিঙ্গ দৃষ্টিগোচর হয়। এই অগ্নস্ফুলিঙ্গের কারণে বিমান শত্রুদের সহজ লক্ষ্যবস্তুতে পরিণত হবে। তাই এই বিমান দিয়ে সামরিক অভিযান বাতিল করা হলো।
ডাকোটা বিমান দিয়ে ঢাকায় সামরিক অভিযান পরিচালনার ব্যাপারে আলমগীর সাত্তার ছিলেন দৃঢ়প্রতিজ্ঞ। কিন্তু শেষ পর্যন্ত সে অভিযান তিনি করতে পারেননি। পরবর্তীতে তিনি তাঁর ওপর প্রদত্ত অন্য দায়িত্ব নিষ্ঠার সঙ্গে পালন করেন। ডাকোটা বিমান পরে মুক্তিবাহিনীর পরিবহন বিমান হিসেবে ব্যবহূত হয়। এ বিমান মুক্তিবাহিনীর বিভিন্ন দুর্গম ঘাঁটিতে চলাচল ও অস্ত্রশস্ত্র সরবরাহে ব্যবহার করা হয়। এ ছাড়া মুক্তিবাহিনীর প্রধান কর্নেল এম এ জি ওসমানী এই বিমানে করে বিভিন্ন রণাঙ্গণ পরিদর্শনে যেতেন। মুক্তিবাহিনীর উপপ্রধান এ কে খন্দকারও দুইবার ওই বিমানে রণাঙ্গণ পরিদর্শন করেন। তখন আলমগীর সাত্তার দক্ষতার সঙ্গে বিমান পরিচালনা করে তাঁদের নির্দিষ্ট গন্তব্যে নিয়ে যান।


title: মোহাম্মদ ওয়ালিউল ইসলাম

text: মো. ওয়ালিউল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ ওয়ালিউল ইসলাম

text: মো. ওয়ালিউল ইসলামের জন্ম বরিশাল সিটি করপোরেশনের ১৬ নম্বর ওয়ার্ডের উত্তর আলেকান্দা সড়কের বটতলায়। তাঁর বাবার নাম মো. ওয়াজেদ আলী এবং মায়ের নাম আশরাফুননেসা। তাঁর স্ত্রীর নাম হোসনে আরা বেগম। তাঁদের দুই মেয়ে ও এক ছেলে।


title: মোহাম্মদ ওয়ালিউল ইসলাম

text: মো. ওয়ালিউল ইসলাম ১৯৭১ সালে চট্টগ্রাম ইন্টারমিডিয়েট কলেজের শিক্ষার্থী ছিলেন। কুমিল্লার ইস্পাহানি পাবলিক স্কুল থেকে এসএসসি পাস করে মা-বাবার অমতে তিনি ভর্তি হয়েছিলেন ওই কলেজে। তখন ছাত্ররাজনীতির সঙ্গেও যুক্ত ছিলেন। মুক্তিযুদ্ধ শুরু হলে মো. ওয়ালিউল ইসলাম ২৬ মার্চ থেকেই ঝাঁপিয়ে পড়েন যুদ্ধে। কয়েকজন সহপাঠীকে সঙ্গে নিয়ে চট্টগ্রামের ষোলশহর এলাকায় পাকিস্তান সেনাবাহিনীর বিরুদ্ধে প্রতিরোধ গড়ে তোলেন। একপর্যায়ে তাঁরা অষ্টম ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। তিনি বেশ কয়েকটি প্রতিরোধযুদ্ধে সক্রিয়ভাবে অংশ নেন। এর মধ্যে কালুরঘাট, মহালছড়ির যুদ্ধ অন্যতম। প্রতিরোধযুদ্ধ শেষে মো. ওয়ালিউল ইসলাম ভারতে যান। ত্রিপুরায় হরিণা ক্যাম্পে অবস্থানকালে তাঁকে অন্তর্ভুক্ত করা হয় প্রথম বাংলাদেশ ওয়ারকোর্সে। জলপাইগুড়ির মূর্তি ক্যাম্পে প্রশিক্ষণ নিয়ে অক্টোবরের প্রথমার্ধ থেকে যুদ্ধ করেন জেড ফোর্সের অধীনে। তাঁকে অষ্টম ইস্ট বেঙ্গল রেজিমেন্টের বি কোম্পানির অধিনায়ক হিসেবে দায়িত্ব দেওয়া হয়। সিলেট জেলার ফেঞ্চুগঞ্জ, গোলাপগঞ্জ এবং মৌলভীবাজার জেলার বড়লেখা, ছোটলেখাসহ আরও কয়েকটি স্থানে সাহসিকতার সঙ্গে যুদ্ধ করেন।


title: মোহাম্মদ ওয়ালিউল ইসলাম

text: ১৯৭১ সালের ২৯ নভেম্বর ছিলো মুক্তিযুদ্ধের চূড়ান্ত পর্যায়। মুক্তিযোদ্ধাদের দুটি দল ভারত থেকে এসে সমবেত হলো কৈলাসটিলায়। মুক্তিযোদ্ধাদের একটি দলের নেতৃত্বে মো. ওয়ালিউল ইসলাম। মুক্তিবাহিনী ও মিত্রবাহিনী যৌথভাবে শমশেরনগরে অবস্থানরত পাকিস্তানি সেনাদের ওপর আক্রমণ চালাবে। মো. ওয়ালিউল ইসলামের দল এবং অপর দলের ওপর দায়িত্ব, ভানুগাছে একদল পাকিস্তানি সেনা আছে, তারা যাতে পাল্টা আক্রমণ না করতে পারে, সেটাকে গার্ড করতে হবে। পরবর্তীতে ১ ডিসেম্বর মো. ওয়ালিউল ইসলাম সহযোদ্ধাদের নিয়ে প্রতিরক্ষা অবস্থান নিলেন ভানুগাছে। তাঁদের জানানো হয়েছে, সেখানে আছে এক প্লাটুন পাকিস্তানি সেনা। কিন্তু প্রতিরক্ষা অবস্থান নেওয়ার পর তাঁরা বুঝতে পারলেন, পাকিস্তানি সেনা সেখানে অনেক এবং তারা ১২০ মিমি মর্টারে সজ্জিত। বেশ শক্ত পাকিস্তানিদের অবস্থান। মো. ওয়ালিউল ইসলাম এতে বিচলিত হলেন না। সহযোদ্ধাদের মনে সাহস জোগালেন। পরদিন সহযোদ্ধাদের নিয়ে ঝাঁপিয়ে পড়লেন পাকিস্তানি সেনাদের ওপর। মুক্তিযোদ্ধারা সাহসিকতার সঙ্গে যুদ্ধ করতে থাকলেন।পাকিস্তানি সেনাদের পাল্টা আক্রমণে মুক্তিযোদ্ধাদের বেশ ক্ষয়ক্ষতি হলো। এতে তাঁরা দমে গেলেন না। মো. ওয়ালিউল ইসলামের নেতৃত্বে তাঁরা বীরত্বের সঙ্গে যুদ্ধ করে পরদিন সকালে মুক্ত করলেন ভানুগাছ। ভানুগাছ যুদ্ধে মো. ওয়ালিউল ইসলাম যথেষ্ট রণকৌশল ও সাহস প্রদর্শন করেন। মূলত তাঁর প্রচেষ্টাতেই মুক্ত হয় ভানুগাছ। মুক্তিযোদ্ধাদের দখলে আসে পাকিস্তানি সেনাদের ফেলে যাওয়া অনেক অস্ত্রশস্ত্র ও রসদ।


title: শামবা জাতি

text: শামবা জাতি বা শাম্বা জাতি () (শামবা, শামবালা, সামবালা বা সামবারা নামেও পরিচিত) উত্তর-পূর্ব তানজানিয়ার উসাম্বারা পর্বতমালার একটি জাতি ও ভাষাগত গোষ্ঠী ভিত্তিক। ২০০১ সালে শামবা জাতির জনসংখ্যা ছিল ৬,৬৪,০০০ জন।


title: শামবা জাতি

text: শামবা উত্তর পূর্ব উপকূলবর্তী বান্টু ভাষার অন্তরগত। যদিও একটি গোষ্ঠী সোয়াহিলির অন্তর্ভুক্ত, কিন্তু সোয়াহিলি শামবার সাথে পারস্পরিক বোধগম্য নয়।


title: শামবা জাতি

text: উসামবারা এলাকাটি শুরুতে গ্রীষ্মকালীন মৌসুমে জার্মান ইস্ট আফ্রিকার ঔপনিবেশিক সদর দফতর ছিল। জার্মান উপনিবেশ হিসেবে তখন এর নাম ছিল তাঙ্গানিয়াকা। পরবর্তীকালে এটি তাঞ্জানিয়া প্রজাতন্ত্রের প্রধানতম অংশ হিসেবে যুক্ত হয়। শামবা শব্দটি "তাঙ্গা" ও "নিয়াকা" শব্দ থেকে উদ্ভূত; এর অর্থ যথাক্রমে আবাদী ভূমি এবং খসখসে ভূমি। শামবা জাতির অত্যন্ত জনপ্রিয় উপকথারূপে এমবেঘা গল্পে বর্ণিত হয়েছে।


title: সাতক্ষীরা সরকারি উচ্চ বিদ্যালয়

text: সাতক্ষীরা সরকারি উচ্চ বিদ্যালয় (ইংরেজি: Satkhira Government High School) বাংলাদেশের সাতক্ষীরা জেলায় অবস্থিত একটি স্বনামধন্য উচ্চ বিদ্যালয়। এটি ১৯৬২ সালে প্রতিষ্ঠিত হয় এবং ১৯৬৮ সালে জাতীয়করণ করা হয় । বিদ্যালয়টি বালক উচ্চ বিদ্যালয়।


title: সাতক্ষীরা সরকারি উচ্চ বিদ্যালয়

text: জেলার ঐতিহ্যবাহী ও শীর্ষ স্থানীয় শিক্ষা প্রতিষ্ঠান সাতক্ষীরা সরকারি উচ্চ বিদ্যালয়, খুলনা ও সাতক্ষীরা মহাসড়কের পশ্চিম পার্শ্বে (আমতলা মোড়ে) স্থানীয় বাস টার্মিনাল থেকে প্রায় ০১ (এক) কিলোমিটার দূরে অবস্থিত।


title: সাতক্ষীরা সরকারি উচ্চ বিদ্যালয়

text:
খুলনা সাতক্ষীরা প্রধান সড়কের পূর্ব পার্শে চাচেঁর বেড়া ও গোলপাতার ছাউনি বিশিষ্ট কক্ষ দিয়ে বিদ্যালয়টি ১৯৬২ সালে প্রতিষ্ঠিত হয়, তৎকালীন সময়ে এটি সাতক্ষীরা টাউন হাই স্কুল নামে পরিচিত ছিল। বিদ্যালয়ের মোট জমি ৯ একর ৫৬ শতক।এর মধ্যে প্রতিষ্ঠাতা সম্পাদক জনাব মোঃ সোলায়মান দান করেন ৮৭ শতক,সদস্য জনাব আহম্মদ মিয়া দান করেন ২বিঘা, অবশিষ্ট ৭ একর ২ শতক জমি স্থানীয় কয়েকজনের কাছ থেকে অধিগ্রহণ করা হয়। উক্ত অধিগ্রহণকৃত জমি বিঘা প্রতি ৭১৫(সাতশত পনের) টাকা দাম ধরে যে মূল্য হয় তা সভাপতি জনাব এ.কে.এন সিদ্দিক উল্লাহ মহোদয়ের অনুরোধক্রমে জনাব আব্দুল গফুর এম.এন. এ (বাটকেখালী) ব্যক্তিগত তহবিল থেকে দান হিসেবে পরিশোধ করেন। ১লা মে ১৯৬৮ বিদ্যালয়টিকে সাতক্ষীরা সরকারি টাউন হাই স্কুল নামেই জাতীয়করণ করা হয়। পরবর্তীতে ০১লা জানুয়ারি ১৯৬৯ সাল থেকে বিদ্যালয়টি সাতক্ষীরা সরকারি উচ্চ বিদ্যালয় নামে নামকরণ করা হয়।
বিদ্যালয়টির পিছনে একটি গনকবর রয়েছে। যেখানে ১৯৭১ সালে পাকিস্তানি বাহিনী অনেক মানুষকে হত্যা করে এখানে গনকবর দেয়।
প্রতিষ্ঠার শুরুতে প্রথম শ্রেণী থেকে দশম শ্রেণি পর্যন্ত চালু করা হয় এবং স্থানীয় জনগনের চাহিদার প্রেক্ষিতে পঞ্চম শ্রেণি পর্যন্ত কো-এডুকেশন রাখা হয়। পরবর্তীতে
জাতীয়করণের পর ১ম ও ২য় শ্রেণি উঠিয়ে দিয়ে পঞ্চম শেণি পর্যন্ত কো-এডুকেশনও বন্ধ করে দেওয়া হয়।
বিদ্যালয়টিতে ২০১০ সাল হতে ২ টি শিফট চালু করা হয়েছে। প্রায় ২২০০ ছাত্র এখানে লেখা পড়া করে। দেশের অনেক কৃতি সন্তান এই বিদ্যালয়ে লেখাপড়া করেছেন। বিদ্যালয়টি শিক্ষা বিস্তারে অনেক কাজ করেছে। এখানে আনুমানিক প্রতিটি আসনের বিপরীতে ১০ জন শিক্ষার্থী ভর্তি যুদ্ধে নামে।
বর্তমান সরকারের ভিশন ২০২১ সফল করার লক্ষ্যে এ বিদ্যায়তনে বাস্তবধর্মী কনটেন্ট তৈরী করে প্রজ়েক্টরের মাধ্যমে শ্রেণি পাঠদান করানো হচ্ছে যা ইতোমধ্যে শিক্ষকব্লগে সমাদৃত হয়েছে।


title: সাতক্ষীরা সরকারি উচ্চ বিদ্যালয়

text: এটি এখন বাংলাদেশ উন্মুক্ত বিশ্ববিদ্যালয়ের শাখা হিসেবে পরিচালিত হচ্ছে।


title: সাতক্ষীরা সরকারি উচ্চ বিদ্যালয়

text: বিদ্যালয়ের পোশাক নীতি নিন্মরুপ-


title: সাতক্ষীরা সরকারি উচ্চ বিদ্যালয়

text:
বিদ্যালয়টি সাতক্ষীরা শহরের প্রাণকেন্দ্রে অবস্থিত। এর পাশ দিয়ে চলে গেছে সাতক্ষীরা-খুলনা মেইন রোড। এই বিদ্যালয়ের ২টি খেলার মাঠ আছে। ছাত্ররা স্কুলের সময় সামনের মাঠটিই ব্যবহার করে। কোন অনুষ্ঠানে পিছনের মাঠ ব্যবহার করা হয়। বিদ্যালয়ে প্রতি বছর সমাবর্তন, প্রাক্তন ছাত্রদের পুনর্মিলনী এবং বৃক্ষরোপণ অনুষ্ঠান করা হয়। খেলাধুলায়ও বিদ্যালয়টি যথেষ্ট অগ্রণী ভূমিকা রেখে আসছে, প্রতি বছর এখানে নিয়মিতভাবে বাৎসরিক ক্রীড়া প্রতিযোগিতা অনুষ্ঠিত হয়।এছাড়াও প্রতিবছর বার্ষিক প্রীতিভোজ অনুষ্ঠিত হয় ।
সৌম্য সরকার


title: সাম্বা

text: সাম্বা (), () একধরণের ব্রাজিলীয় গান ও নৃত্য। আফ্রিকা মহাদেশের পশ্চিম আফ্রিকার দাস ব্যবসা ও আফ্রিকার ধর্মীয় সংস্কৃতি হয়ে এর উৎপত্তিগত বিকাশ লাভ ঘটেছে ব্রাজিলের বাহাই এবং রিও ডি জেনিরো প্রদেশে। ১৯২০-এর দশকে গান ও নৃত্যকলায় এটি সম্পৃক্ত হয়। এটি বিশ্বের সর্বত্র ব্রাজিলের প্রতীক এবং ব্রাজিলীয়ান উৎসবের স্বীকৃতি পায়। সবচেয়ে জনপ্রিয় ও আবেগ-অনুভূতিসম্পন্ন সাংস্কৃতিক ঐতিহ্য হিসেবে এটি ব্রাজিলের জাতীয় পরিচয় বহন করছে। সাম্বা কারিওকার প্রধান শাখা বাহাইয়ের "সাম্বা ডি রোডা" বা বৃত্তাকারে নৃত্য ২০০৫ সালে ইউনেস্কো কর্তৃক মানবধর্মী হেরিটেজের মর্যাদা পায়। সাম্বা কারিওকা রিও ডি জেনিরোতে প্রদর্শন ও নাচা হয়।


title: সাম্বা

text: সাম্বা শব্দের উৎপত্তি নিয়ে কয়েকটি মতবাদ প্রচলিত আছে। আরবি শব্দ "জুম্বা" বা "জাম্বা" থেকে এর উৎপত্তি হয়েছে বলে ধারণা করা হয়। কিংবা অনেক আফ্রিকান ভাষার একটি "কিমবুনদু" থেকে শব্দের উৎপত্তি হয়েছে; যেখানে "স্যাম" অর্থ দাও এবং "বা" অর্থ গ্রহণ কর।


title: সাম্বা

text: অষ্টাদশ শতকের শেষদিকে সাম্বার দ্বৈত নৃত্য শহরাভিমূখী অগ্রসর হয়। ১৯২০ ও ১৯৩০-এর দশকে আন্তর্জাতিকভাবে এটি অসম্ভব জনপ্রিয়তা লাভ করে। ১৯৬০-এর দশকে নতুন, কিঞ্চিৎ জাজ টাইপের বসা নোভা সঙ্গীতের সুর, স্বর, ছন্দ ব্রাজিলে গভীরভাবে প্রভাব বিস্তার করে।


title: সাম্বা

text: সাম্বা শিক্ষাপ্রতিষ্ঠানগুলো বার্ষিক উৎসবে যোগদানের জন্য প্রতি বছর পাঁচ হাজারেরও বেশি ব্যক্তিকে প্রতিযোগিতা করার জন্য প্রশিক্ষণ দিয়ে থাকে। বিংশ শতাব্দীর প্রথম দশকে সাম্বা নামে কয়েকটি গান রচনা করেছিল। কিন্তু কোনটিই তেমন জনপ্রিয়তা অর্জন করতে পারেনি। ১৯১৭ সালে "পেলো টেলেফোনে" রেকর্ড করে যা প্রথম সত্যিকারের সাম্বা নামে পরিচিতি পায়।


title: সাম্বা

text: আধুনিক সাম্বা নৃত্য কোরাস গান সহযোগে বিংশ শতকের শুরুতে বিকাশ লাভ করে। ঐতিহ্যগতভাবে সাম্বায় তার সহযোগে ক্যাভাকুইনহো, বিভিন্ন ধরণের গিটার ও নানাবিধ বাদ্যযন্ত্রের সংমিশ্রণ ঘটে। ২য় বিশ্বযুদ্ধকালীন সময়ে আমেরিকান অর্কেষ্ট্রায় এটি প্রভাব ফেলে। যুদ্ধ-পরবর্তীকালে মার্কিন যুক্তরাষ্ট্রের সাংস্কৃতিক অঙ্গন সমৃদ্ধিতে সাম্বা নৃত্যে ট্রমবোন, ট্রামপেট, বাঁশী, চোরো, বাদক ইত্যাদির ব্যবহার শুরু হয়।


title: সাম্বা

text: ছন্দ ও তালের পাশাপাশি সাম্বা বিভিন্ন বিষয়াদি তুলে এনেছে। তন্মধ্যে - ঐতিহাসিক খাদ্যসম্ভার, নানাবিধ নৃত্য (মিউদিনহো, কোকো, সাম্বা ডি রোডা এবং পেরান্দা), আমোদ-প্রমোদ, পোষাক হিসেবে লিনেন শার্ট ইত্যাদি অন্যতম। পাশাপাশি প্রাচীন চিত্রকর্মে নেলসন সার্গেন্তো, গিলহার্ম ডি ব্রিটো, হিতোর দোস প্রাজেরেস প্রমূখ চিত্রকরদেরকে তুলে ধরা হয়েছে।


title: সাম্বা

text: বৈশ্বিকভাবে জনপ্রিয়তা অর্জনের পাশাপাশি এটি ফুটবল ও উৎসবে জড়িয়ে পড়ে। এরি বারোসো'র "একুয়ারেলা দো ব্রাজিলের" পর গেতুলিও ভার্গাস সরকার এবং মার্কিন প্রশাসনের "সৎ প্রতিবেশী নীতির" আলোকে কারম্যান মিরান্ডা মার্কিন যুক্তরাষ্ট্রে সাম্বার গুণগান তুলে ধরেন। অবশেষে বোসা নোভা দেশে জনপ্রিয়তার সাথে সাথে বিশ্বে সাম্বা সঙ্গীতরূপে পরিচিতি পায়। ভাষাগত দূরত্ব থাকা স্বত্ত্বেও ইউরোপ ও জাপানে এর অগণিত সমর্থকদের মন জয় করে।


title: ফেস্তা দেল্লা রেপুবব্লিকা

text: ফেস্তা দেল্লা রেপুবব্লিকা ()(আক্ষরিকভাবে প্রজাতন্ত্রের উৎসব অথবা ইংরেজিতে প্রজাতন্ত্র দিবস) প্রতি বছর ২রা জুনে ইতালিতে প্রজাতন্ত্র জন্মের স্মরণে উদযাপন করা হয়। দ্বিতীয় বিশ্বযুদ্ধ এবং ফ্যাসিবাদ পতনের পর পরেই, ২রা এবং ৩রা জুন, ১৯৪৬ সালে সার্বজনীন ভোটাধিকার দ্বারা গৃহীত প্রাতিষ্ঠানিক গণভোটের মাধ্যমে দেশের সরকারের গঠন রাজতন্ত্র হবে না প্রজাতন্ত্র হবে, তা ইতালিয়াদের একটি নির্বাচনের মাধ্যমে তাদের মতামত প্রকাশ করতে বলা হয়।


title: ফেস্তা দেল্লা রেপুবব্লিকা

text: ৮৫ বছর রাজত্বকালে পরে, রাজতন্ত্র ১,০৭,১৮,৫০২ জন এবং প্রজাতন্ত্র ১,২৭,১৮,৬৪১ জন ভোট পায়, যা ইতালির মোট জনসংখ্যার ৫৪,৩ % পেয়ে প্রজাতন্ত্র জয়ী হয় এবং হাউস অফ সাভোইয়াকে নির্বাসিত করা হয়।


title: ফেস্তা দেল্লা রেপুবব্লিকা

text: ২রা জুন জাতির জন্ম হিসেবে উদযাপন করা হয়, যা ফরাসিরা ১৪ই জুলাই (বাস্তিল বিক্ষোভ বার্ষিকী) এবং আমেরিকার ৪ঠা জুলাই (১৭৭৬ সাল, যে দিনের স্বাধীনতার ঘোষণা স্বাক্ষরিত হয়েছিল) উদযাপন করে থাকে।


title: কম্পিউটার ক্লাস্টার

text: একটি কম্পিউটার ক্লাস্টারের স্বাধীনভাবে যুক্ত অনেক গুলো কম্পিউটার একসাথে কাজ করে যাতে তারা শুধুমাত্র একটি সিস্টেমের সংকলন হিসেবে কাজ করতে পারে।


title: কম্পিউটার ক্লাস্টার

text: ক্লাস্টার অংশবিশেযষ একে অপরের সাথে সাধারণত দ্রুত স্থানীয় এরিয়া নেটওয়ার্ক দ্বারা সংযুক্ত থাকে, প্রতিটি নোড তার নিজের অপারেটিং সিস্টেমের দ্বারা চালিত হয়ে থাকে। কম্পিউটার ক্লাস্টার কম খরচে মাইক্রপ্রসেসর উপলব্ধতা, উচ্চ গতির নেটওয়ার্ক, এবং উচ্চ কর্মক্ষম বিতরণ কম্পিউটিং জন্য সফ্টওয়্যার সহ কম্পিউটার প্রবণতা একটি সংখ্যা অভিসৃতি ফলে উদ্ভূত।


title: কম্পিউটার ক্লাস্টার

text: ক্লাস্টার সাধারণত একটি কম্পিউটারের কর্মক্ষমতা এবং প্রাপ্যতা উন্নতি স্থাপন করার জন্য স্থাপন করা হয়, যদিও সাধারণত গতি অথবা প্রাপ্যতার তুলনায় একক কম্পিউটার চেয়ে এদের খরচ কম হয়।


title: কম্পিউটার ক্লাস্টার

text: ক্ম্পিউটার ক্লাস্টার একটি প্রযোজ্যতা এবং স্থাপনার বিস্তৃতির বিবেছনায়, ছোট কার্জকরী ব্যবসায়িক ক্লাস্টারের মধ্যে K কম্পিউটার অন্যতম।


title: কম্পিউটার ক্লাস্টার

text: কম খরচে অধিক কম্পিউটিং অশ্বশক্তি অর্জন এবং ভাল নির্ভরযোগ্যতা পেতে কম খরচের অনেক গুলো কম্পিউটার বাণিজ্যিক বন্ধ-তাক দ্বারা একত্রিত করে বিভিন্ন কম্পিউটার আর্কিটেকচার ও কনফিগারেশনে সংযুক্ত করা হয়। কম্পিউটারের ক্লাস্টারের সাধারণত (কিন্তু সবসময় নয়) একটি দ্রুত সহজলভ্য কম্পিউটার নোড (যেমন ব্যক্তিগত কম্পিউটার সার্ভার হিসাবে ব্যবহৃত) স্থানীয় নেটওয়ার্কের এর সাথে সংযোগ করা থাকে। কম্পিউটার নোড কার্যক্রম "ক্লাস্টারের মিডিল লেয়ার" এর উপর নিরভর করে, যা নোড উপরে সফ্টওয়্যার স্তরে কাজ করে, এটি ব্যবহারকারীকে একটি বৃহৎ সংযোজক কম্পিউটিং একক হিসাবে ব্যবহার করতে দেই, যেমন একক সিস্টেম ইমেজ ধারনা


title: কম্পিউটার ক্লাস্টার

text: কমপিউটার ক্লাস্টারের একটি কেন্দ্রীভূত পরিচালন পদ্ধতি যা নোড যৌথরূপে ব্যবহৃত সার্ভার উপলভ্য করে তোলে। এটা অন্যান্য অণেক পন্থা থেকেই অন্যরকম যেমন পীয়ার পিয়ার অথবা গ্রিড কম্পিউটিং যেটা অনেক নোড, ব্যবহার কিন্তু সঙ্গে একটি অনেক বেশী বিস্তৃত প্রকৃতি.


title: কম্পিউটার ক্লাস্টার

text: একটি কম্পিউটারের ক্লাস্টারের একটি সহজ দুই নোডের সিস্টেম যা শুধু দুই ব্যক্তিগত কম্পিউটার কিংবা খুবই দ্রুত সুপারকম্পিউটার সাথে সংযোগ করে। একটি ক্লাস্টার নির্মাণের জন্য মৌলিক পদ্ধতি হল একটি বিউলফ ক্লাস্টার যা কয়েকটি ব্যক্তিগত কম্পিউটার একে অপরের সাথে সংজুক্ত করা হয় জার খরচ সাধারণ কম্পিউটার এর তুলনায় অনেক কম এবং এটিউচ্চ কর্মক্ষম কম্পিউটিং। এই প্রাথমিক প্রকল্পের একটি টেকসইতা সফল ধারণা ছিল 133 নোডের স্টোন সুপার কম্পিউটার. ডেভেলপারদের ব্যবহৃত লিনাক্স, সমান্তরাল ভার্চুয়াল মেশিন টুলকিট এবং ম্যাসেজ পাসিং ইন্টারফেস লাইব্রেরি থেকে একটি অপেক্ষাকৃত কম খরচে উচ্চ কর্মক্ষম অর্জন করা সম্ভব।


title: কম্পিউটার ক্লাস্টার

text: যদিও ক্লাস্টারের মাত্র কয়েক ব্যক্তিগত একটি সহজ নেটওয়ার্কের দ্বারা যুক্ত কম্পিউটার গঠিত হতে পারে, এছাড়াও ক্লাস্টারের আর্কিটেকচার থেকে সম্পাদনের খুব উচ্চ মাত্রা অর্জনে ব্যবহৃত হতে পারে। TOP500 প্রতিষ্ঠানের 500 দ্রুততম সুপারকম্পিউটার গুলির তালিকায় প্রায়ই অনেক ক্লাস্টার কম্পিউটার অন্তর্ভুক্ত, যেমন বিশ্বের 2011 মধ্যে দ্রুততম মেশিন ছিল K কম্পিউটারের যা বিস্তৃত মেমরি, ক্লাস্টার স্থাপত্য রয়েছে।


title: কম্পিউটার ক্লাস্টার

text:
বিভিন্ন সাধারণ উদ্দেশ্য থেকে ব্যবসায়িক কিংবা বৈজ্ঞানিক নিবিড় গণনার (যেমন ওয়েব সার্ভিস সমর্থন) উদ্দেশ্যে কমপিউটার ক্লাস্টার কনফিগার করা হয়। উভয় ক্ষেত্রেই, ক্লাস্টার একটি [উচ্চ প্রাপ্যতা] [উচ্চ প্রাপ্যতা ক্লাস্টারের] ব্যবহার যেতে পারে. উল্লেখ্য নিচে উল্লিখিত বৈশিষ্ট্য এবং একটি "গনা ক্লাস্টারের" একটি উচ্চ প্রাপ্যতা পদ্ধতি, ব্যবহার ইত্যাদি হতে পারে অস্বতন্ত্রঃ
"লোড-ব্যালেন্সিং" ক্লাস্টার এমন ভাবে সাজানো হয় যাতে কাজের চাপ ভাল ভাবে বন্টিত হয় যাতে কাজের দক্ষতা বৃদ্ধি পায়। উদাহরণস্বরূপ, একটি ওয়েব সার্ভার ক্লাস্টারের বিভিন্ন ক্যোয়ারীগুলি বিভিন্ন নোডের দায়িত্ব অপর্ণ করা হয় তাই সামগ্রিক প্রতিক্রিয়া সময় অপ্টিমাইজড হয়ে যায়। যাইহোক, লোড-ব্যালেন্সিং পন্থা এক অ্যাপ্লিকেশন থেকে অন্য অ্যাপ্লিকেশনে উল্লেখযোগ্যভাবে ভিন্ন হতে পারে, যেমনঃ একটি উচ্চ ক্ষমতা সম্পন্ন ক্লাস্টারের বৈজ্ঞানিক কম্পিউটেশন জন্য ব্যবহৃত বিভিন্ন আলগোরিদিম সঙ্গে একটি ওয়েব সার্ভার ক্লাস্টার যা [গোল রবিন পদ্ধতি] [গোল রবিন নির্ধারণকারী] দ্বারা অন্য একটি নোড থেকে প্রতিটি নতুন অনুরোধ বরাদ্দ করে ভারসাম্য বজায় রাখাতে পারে।


title: কম্পিউটার ক্লাস্টার

text: "কমপিউটার ক্লাস্টারগুলি" গুনতি-নিবিড় উদ্দেশ্যে বরং হ্যান্ডলিং ব্যবহার করা হয় আইও-ভিত্তিক যেমন ওয়েব সার্ভিস অথবা ডেটাবেস অপারেশন। উদাহরণস্বরূপ, একটি কম্পিউটারের ক্লাস্টার কে ব্যবহার করা যেতে পারে আবহাওয়ার বা যান বিপর্যস্ত কম্পিউটার সিমিউলেশন এ। "সুপারকম্পিউটিং" এ কম্পিউটারের ক্লাস্টার গুলোর নোড গুল খুব শক্তভাবে-সংযোজিত করা হয়। " হাইলি এভাইল্যাবল গুলি" (ফেইলওভার ক্লাস্টার, অথবা HA ক্লাস্টার নামেও পরিচিত) অপ্রয়োজনিয় নোড দ্বারা পরিচালনা করা হয়। ক্লাস্টারগুল ক্লাস্টার কম্পিউটার এর উন্নত পদ্ধতি। যখন সিস্টেম অংশবিশেষ সেবা প্রদানে ব্যর্থ হয় তখন এই পদ্ধতি ব্যভার করা হয়। HA ক্লাস্টারের বাস্তবায়নের জন্য ক্লাস্টার উপাদান আতিশয্য থেকে ব্যর্থতার একক বিন্দু. অপসারিত করে ব্যবহার করার প্রচেষ্টা করা হয়। উচ্চ-সহজলভ্যতা ক্লাস্টার বাণিজ্যিক অনেক অপারেটিং সিস্টেমের জন্য ব্যভার করা হয়ে থাকে। ব্যবহারকারী Linux-HA এই প্রকল্পটির একটি সাধারণভাবে ব্যবহৃত মুক্ত সফ্টওয়্যার লিনাক্স অপারেটিং সিস্টেমের জন্য HA প্যাকেজ.


title: প্রতিযোগিতা

text: প্রতিযোগিতা () একটি ঘটনা বিশেষ যেখানে ব্যক্তিগণ কোন নির্দিষ্ট বিষয়ে প্রতিদ্বন্দ্বিতা করে সেরা নির্ধারণকল্পে একে-অপরের সাথে মোকাবিলা করে থাকে। এটি জীববিজ্ঞান, পরিবেশবিজ্ঞান এবং সমাজবিজ্ঞানের অন্যতম প্রধান বিষয়। উদ্ভিদ, প্রাণী, ব্যক্তিগত কিংবা দলীয় পর্যায়ে প্রতিযোগিতা হয়ে থাকে। সাম্রাজ্য দখল, উপযুক্ত স্থান, সম্পদের অবস্থান, মালামাল, ভাবমূর্তি রক্ষা, সম্মাননা, পুরস্কার, সামাজিক মর্যাদা বৃদ্ধি, নেতৃত্ব গ্রহণ ইত্যাদি এর প্রধান কারণ। প্রতিযোগিতা সহযোগিতার বৈপরীত্য অর্থ বহন করে।


title: প্রতিযোগিতা

text: কেউ প্রতিযোগিতায় অংশগ্রহণ বা অনুপ্রবেশ করলে তিনি প্রতিযোগী বা খেলোয়াড় নামে পরিচিত হন। প্রতিযোগীগণ একে-অপরের বিরুদ্ধে লড়াইয়ে লিপ্ত হন। যিনি বা দলগত পর্যায়ে যারা প্রতিযোগিতায় বিজয়ী বা চ্যাম্পিয়ন হন, সাধারণতঃ দল বা তিনি পুরস্কার পেয়ে থাকেন। সচরাচরভাবে প্রতিযোগিতা আয়োজনকারী কর্তৃপক্ষ পুরস্কাররূপে ট্রফি, পদক, অর্থ কিংবা সনদ অথবা উভয়ই পূর্ব নির্ধারিত শর্তমাফিক প্রদান করে থাকেন।


title: প্রতিযোগিতা

text:
দু'টি দলের মধ্যে নির্দিষ্ট লক্ষ্য বা উদ্দেশ্য পূরণে যদি একমত না হয় কিংবা ব্যক্তিগতভাবে ঐকমত্য্য পোষণ ও সহযোগিতা প্রদর্শন করে না তখনই প্রতিযোগিতার উদ্ভব হয়। প্রকৃতিগতভাবে জীবিত প্রাণীর মধ্যে এ প্রবণতা বেশী দেখা যায় যারা একই ধরণের প্রাকৃতিক পরিবেশে অবস্থান করে। উদাহরণস্বরূপ প্রাণীজগতের বাসিন্দারা পানি সরবরাহ, খাদ্য, সঙ্গী নির্বাচনসহ অন্যান্য জৈবিক সম্পদ সংগ্রহে প্রতিযোগিতায় লিপ্ত হয়।
সাধারণতঃ রাজনীতি, অর্থনীতি ও ব্যবসা, জমি দখল, চাকুরী, শিক্ষা, সাহিত্য, জীববিজ্ঞান, পরিবেশের ভারসাম্য, ক্রীড়া, রচনা বা প্রবন্ধ, সঙ্গীত, নৃত্যকলা, বিজ্ঞান, দাবা, মুরগীর লড়াই ইত্যাদি বহুবিধ ক্ষেত্রে প্রতিপক্ষের তুলনায় শক্তিমত্তা প্রদর্শন কিংবা আধিপত্য বিস্তারের লক্ষ্যে পারস্পরিক প্রতিযোগিতা করতে দেখা যায়। ব্যক্তিগত বা দলীয় যে-কোন পর্যায়ের প্রতিযোগিতাতেই কমপক্ষে দু'জন ব্যক্তি, দল, গোষ্ঠী বা প্রাণীর অংশগ্রহণ অপরিহার্য ও প্রধান নিয়ামক।


title: প্রতিযোগিতা

text: মানবজাতি মূলতঃ খাদ্য এবং সঙ্গী নির্বাচনের লক্ষ্যে প্রতিযোগীয় ভূমিকায় অবতীর্ণ হয়। এ চাহিদাগুলো পূরণের পর সম্পদ, সম্মান এবং খ্যাতির ন্যায় বিষয়গুলোর দিকে ঝুঁকে পড়ে।


title: প্রতিযোগিতা

text:
মরিয়ম-ওয়েবস্টার অভিধানে ব্যবসায়ে প্রতিযোগিতা বলতে দুই বা ততোধিক পক্ষের মধ্যেকার অন্য কোন তৃতীয়পক্ষের অংশগ্রহণে অধিকতর ভালো পণ্য বা সেবার আশ্বাস নিয়ে অগ্রসর হওয়াকে বুঝায়। এ বিষয়ে ১৭৭৬ সালে দি ওয়েলথ অব নেশন্স গ্রন্থে বিখ্যাত অর্থনীতিবিদ এডাম স্মিথ উল্লেখ করেছেন।
বাজার অর্থনীতিতেও প্রতিযোগিতা বৃহৎ ভূমিকা পালন করে এবং একই স্তরের প্রতিষ্ঠানগুলো তাদের গ্রাহকদেরকে আকৃষ্ট করতে বিভিন্ন ধরণের লোভনীয় প্রস্তাব নিয়ে হাজির হয়। অনেক সময় অর্থনীতিতে তা "অসুস্থ প্রতিযোগিতা" নামে আখ্যায়িত হয়। উন্নয়নশীল দেশে প্রায়শঃই বহুজাতিক প্রতিষ্ঠানগুলোর গৃহীত বাজারজাতকরণ ব্যবস্থাপনার কাছে দেশী ছোট প্রতিষ্ঠানগুলো টিকে থাকতে পারে না। সভা-সমাবেশ, উন্নততর পণ্য, সেবা প্রদানের মাধ্যমে প্রতিষ্ঠানগুলো প্রতিযোগিতায় টিকে থাকতে সচেষ্ট হয়।


title: প্রতিযোগিতা

text: শিক্ষা ব্যবস্থায় প্রতিযোগিতা প্রধান উপাদান হিসেবে কাজ করে। বৈশ্বিক কিংবা জাতীয় শিক্ষা পদ্ধতিতে পরবর্তী প্রজন্মের কাছে নিজেকে তুলে ধরতে প্রতিযোগিতামূলক মনোভাবের সৃষ্টি করা হয়। এক্ষেত্রে বৃত্তি প্রদান অন্যতম মানদণ্ডস্বরূপ। ইংল্যান্ড এবং সিঙ্গাপুরের ন্যায় উন্নত দেশগুলোয় বিশেষ শিক্ষা ব্যবস্থায় বিশেষ ছাত্রদেরকে নির্বাচিত করে শিক্ষা ব্যয় থেকে অব্যহতি দেয়া হয়। শিক্ষাক্রমিক ফলাফলে ছাত্রদের মাঝে প্রতিযোগিতার মনোভাব সৃষ্টি করে সেরা ছাত্রকে গ্রেডের মাধ্যমে নির্ধারণ করা হয়।


title: প্রতিযোগিতা

text: অনেকক্ষেত্রে কিছুসংখ্যক দেশে অতি উচ্চমাত্রায় চাপ প্রয়োগের ফলে ছাত্রদের মাঝে বুদ্ধি-বৃত্তি চর্চায় নেতিবাচক প্রভাব ফেলে। অনেকসময় পরীক্ষায় অকৃতকার্যতার দরুন তা আত্মহত্যার পর্যায়ে এসে পৌঁছে যায়। এক্ষেত্রে জাপানের শিক্ষাপদ্ধতি প্রধান উদাহরণ হিসেবে বিবেচ্য। আলফি কন শিক্ষা ব্যবস্থায় এজাতীয় প্রতিযোগিতার সমালোচনা করেছেন। তাঁর মতে, ‘ছাত্রদের যোগ্যতা নির্ধারণে প্রতিযোগিতা প্রকৃতপক্ষে নেতিবাচক প্রভাব ফেলে এবং এটি আমাদের সবাইকে পরাজয়ের দিকে নিয়ে যায়’। বিশিষ্ট অর্থনীতিবিদ রিচার্ড লেয়ার্ডও প্রতিযোগিতার ক্ষতিকর প্রভাব সম্পর্কে মন্তব্য করেছেন। তিনি বলেছেন, ‘প্রতিযোগিতার ফলে ছাত্ররা এক ধরণের চাপ উপলদ্ধি করে। তারা মনে করে যে তাদের জীবনের প্রধান উদ্দেশ্যই হচ্ছে অন্যান্যদের তুলনায় সেরা হওয়া। তরুণেরা তাদের প্রাত্যহিক বিদ্যালয় জীবনে কি শিখছে তাই মুখ্য বিষয়। এবং এ ধরণের প্রতিযোগিতা সমাজের জন্য কল্যাণ বয়ে নিয়ে আসে না।


title: প্রতিযোগিতা

text: ব্যক্তিগত পর্যায়ের প্রতিযোগিতায় কমপক্ষে দু'জন খেলোয়াড় অংশগ্রহণ করেন। দলগত পর্যায়ের খেলা হিসেবে ক্রিকেট, ফুটবল, হকি, ওয়াটার পোলো ইত্যাদি খেলায় খেলোয়াড়গণ নির্ধারিত নিয়ম-কানুন প্রতিপালন করে নির্দিষ্ট সময়ের জন্য প্রতিপক্ষীয় দলের অন্যান্য খেলোয়াড়দের বিরুদ্ধে অংশগ্রহণ করেন। দলীয় অধিনায়কের সিদ্ধান্ত অনুযায়ী কৌশল প্রয়োগ ও পরামর্শক্রমে জয়ের লক্ষ্যে সর্বশক্তি প্রয়োগ করা হয়ে থাকে। জয়-পরাজয় নির্ধারণ ও সুষ্ঠুভাবে খেলা পরিচালনা, নিয়ন্ত্রণের লক্ষ্যে একজন রেফারী কিংবা আম্পায়ারের প্রয়োজন পড়ে।


title: প্রতিযোগিতা

text: তবে, খেলায় অংশগ্রহণের জন্য প্রতিযোগিতার নিয়মাবলী যথাযথভাবে একজন খেলোয়াড়কে অনুসরণ করতে হয়। বর্তমান নিয়ম অনুযায়ী ডেভিস কাপ টেনিস প্রতিযোগিতায় অংশগ্রহণের জন্য একজন টেনিস খেলোয়াড়কে কমপক্ষে ১৪ বছর বা তদূর্ধ্ব বয়সী হতে হয়।


title: জন স্টুয়ার্ট মিল

text: জন স্টুয়ার্ট মিল (জন্ম: ২০ মে, ১৮০৬ - মৃত্যু: ৮ মে, ১৮৭৩) ছিলেন একজন ইংরেজ দার্শনিক, রাজনৈতিক অর্থনীতিবিদ এবং সরকারী চাকরীজীবি। উদারনীতিবাদের ইতিহাসের ক্ষেত্রে অন্যতম মহা-প্রভাবশালী চিন্তাবিদ, তিনি সামাজিক তত্ত্ব, রাজনৈতিক তত্ত্ব এবং রাজনৈতিক অর্থনীতিবিদ্যাতে বড় অবদান রেখেছেন। তাঁকে ঊনবিংশ শতকের "সবচেয়ে প্রভাববিস্তারকারী ইংরেজিভাষী দার্শনিকরূপে" আখ্যায়িত করা হয়ে থাকে। মিলের স্বাধীনতাবিষয়ক মতবাদটিতে অসীম রাষ্ট্রীয় নিয়ন্ত্রণের বিপক্ষে ব্যক্তির স্বাধীনসত্ত্বাকে প্রাগ্রাধিকারের ওপর জোর দেয়া হয়েছে।


title: জন স্টুয়ার্ট মিল

text: মিল ছিলেন উপযোগবাদের প্রবক্তা, একটি নৈতিক তত্ত্ব যেটি তার পূর্বসুরী দার্শনিক জেরেমি বেন্থাম উন্নত করেন, তিনি জেরেমি বেন্থাম এর নীতিগত তত্ত্ব উপযোগবাদের উন্নয়নে অগ্রসর হয়েছিলেন।


title: জন স্টুয়ার্ট মিল

text: তিনি ছিলেন 'লিবারেল পার্টি' নামক রাজনৈতিক দলের একজন সংসদ-সদস্য এবং তিনিই প্রথম নারীদের জন্য ভোটাধিকার চান। মিল একজন অজ্ঞেয়বাদী ছিলেন।


title: জন স্টুয়ার্ট মিল

text: লন্ডনের পেনটোনভিলে এলাকার রডনী স্ট্রীটে জন স্টুয়ার্ট মিল জন্মগ্রহণ করেন। স্কটিশ দার্শনিক, ইতিহাসবিদ এবং অর্থনীতিবিদ জেমস মিল এবং হ্যারিয়েট বুরো দম্পতির জ্যেষ্ঠ সন্তান ছিলেন তিনি। পিতার তত্ত্বাবধানে তিনি শিক্ষাগ্রহণ করেন। পিতার কঠোর শাসনের মধ্য দিয়ে তাঁর বাল্য ও কৈশোর কাটে। মাত্র তিন বৎসর বয়সে তিনি গ্রিক ভাষা শিখতে শুরু করেন, তিন থেকে আট বৎসর বয়সে গ্রিক ও লাতিন ভাষা আয়ত্ত করা ছাড়াও উভয় ভাষায় লিখিত একাধিক গ্রন্থ পাঠ করেন। যে বয়সে অন্যান্য শিশুদের বিদ্যালয়ে পদচারণ শুরু হয় তিনি সে বয়সে এরূপ অসাধারণ কৃতিত্ব প্রদর্শন করেন। বারো বৎসর বয়সে তিনি গণিতের অন্তরকলন শিক্ষা ছাড়াও গবেষণামূলক বিজ্ঞান, সভ্যতার ইতিহাস, অর্থনীতি ও ইংরেজি সাহিত্যের ওপর অনেক গ্রন্থ অধ্যয়ন করেন। এছাড়া, জেরেমি বেন্থাম এবং ফ্রান্সিস প্ল্যাসের পরামর্শ ও সহযোগিতা শিক্ষাজীবনের প্রভাব বিস্তার করে।


title: জন স্টুয়ার্ট মিল

text: পিতা তাঁর অসাধারণ প্রতিভা ও বুদ্ধিমত্তার স্ফূরণ দেখতে পান শৈশবকালেই। উপযোগবাদে তাঁর ও বেন্থামের ভূমিকা উভয়ের মৃত্যু পরবর্তীকালে ব্যাপক প্রয়োগ ও প্রভাব বিস্তার করতে দেখা যায়। শৈশবেই অকালপক্ক চিন্তা-চেতনার জন্য স্মরণীয় হয়ে আছেন। আত্মজীবনীতে তাঁর শিক্ষাজীবন সম্পর্কে বিস্তারিত উল্লেখ করেছেন। তিন বছর বয়সে প্রাচীন গ্রীক ভাষা শিখেন। ৮ বছরের মধ্যেই এশপের উপকথা, জিনোফোনের আনাব্যাসিস, হিরোডোটাস সমগ্র সম্পন্ন করেন। এছাড়াও তিনি ইংরেজির ইতিহাস এবং অঙ্কশাস্ত্র শিখেন। তাঁকে ল্যাটিন ভাষা, ইউক্লিড এবং বীজগণিত শেখার জন্য বিদ্যালয় শিক্ষককে নিয়োগ দেয়া হয়।


title: জন স্টুয়ার্ট মিল

text: ১৮৬৫ থেকে ১৮৬৮ সালের মধ্যে স্টুয়ার্ট মিল সেন্ট এন্ড্রুজ বিশ্ববিদ্যালয়ের লর্ড রেক্টররূপে দায়িত্ব পালন করেন। এই একই সময়ে অর্থাৎ ১৮৬৫ থেকে ১৮৬৮ সালে তিনি যুক্তরাজ্যের সিটি এন্ড ওয়েস্টমিনিস্টার এলাকা থেকে সংসদ সদস্য নির্বাচিত হন। তাঁকে লিবারেল পার্টির সাথে প্রায়শঃই সম্পৃক্ত হতে দেখা যায়। এমপি থাকাকালীন মিল আয়ারল্যান্ড প্রসঙ্গে যথেষ্ট সোচ্চার ছিলেন।


title: জন স্টুয়ার্ট মিল

text: ১৮৬৬ সালে মিল যুক্তরাজ্যের সংসদের ইতিহাসে প্রথম সদস্যরূপে নারীর ভোটাধিকারের স্বপক্ষে প্রস্তাবনা তুলে ধরেন। স্বাভাবিকভাবেই এ প্রস্তাবনায় ব্যাপক ও ধারাবাহিকভাবে বিতর্ক চলতে থাকে। এছাড়াও মিল শ্রমিক সংগঠন এবং খামার সমবায় সমিতির সামাজিক পুণর্গঠনের পক্ষে জোড়ালো ভূমিকা গ্রহণ করেন।


title: জন স্টুয়ার্ট মিল

text: তিনি বিখ্যাত দার্শনিক বার্ট্রান্ড রাসেলের গডফাদার ছিলেন।


title: জন স্টুয়ার্ট মিল

text: মিল দেখতে পান যে, নারীসংক্রান্ত বিষয়াবলী অত্যন্ত গুরুত্বপূর্ণ। তাই তিনি নারীদের অধিকার আদায়ের লক্ষ্যে লিখতে শুরু করেন। এপ্রেক্ষিতে তিনি প্রারম্ভিক নারীবাদী হিসেবে বিবেচিত হতে পারেন। ১৮৬১ সালে লিখিত ও ১৮৬৯ সালে প্রকাশিত "দ্য সাবজেকশন অব উইমেন" শীর্ষক নিবন্ধে নারীদের বৈধভাবে বশীভূতকরণ বিষয়ে ভুল প্রমাণের চেষ্টা করেন। এরফলে তা সঠিকভাবে সমতাবিধান থেকে দূরে সরিয়ে রাখছে।


title: জন স্টুয়ার্ট মিল

text: বিবাহে নারীর ভূমিকা সম্বন্ধে কথা বলেন এবং এ সম্পর্কে সম্যক অবগত হয়ে তিনি এর পরিবর্তনের প্রয়োজনীয়তা অনুভব করেন। সেখানে নারীর জীবনধারণে তিনি তিনটি প্রধান দিকের কথা তুলে ধরেন। সেগুলো হলো - সমাজ ব্যবস্থা ও লিঙ্গভেদ, শিক্ষা এবং বিবাহ। নারীদের অধিকার আদায়ে তাঁর ভূমিকা ও সমর্থন ছিল প্রচণ্ড যা তাঁকে নারীবাদের শুরুর দিকে বিখ্যাত করে তোলে। "দ্য সাবজেকশন অব উইমেন" বইটি ছিল শুরুর দিকে লেখা কোন পুরুষ লেখকের বই।


title: শুক্র সরণ

text:
শুক্র সরণ () মহাজাগতিক বিরল ঘটনাগুলোর মধ্যে অন্যতম। যখন শুক্র গ্রহ, সূর্য ও পৃথিবীর মাঝে একই তলে এবং সরলরেখায় পরিভ্রমণ করে তখন শুক্র সরণ ঘটে থাকে। শুক্র সরণের সময় গ্রহটিকে দেখতে একটি ছোট্ট চাকতির মত মনে হয় যা সূর্যেকে প্রদক্ষিন করছে। শুক্র সরণের সময়সীমা কিছু ঘন্টার মধ্যেই সীমাবদ্ধ থাকে, যেমন: ২০০৪ সালের জুন মাসে যে শুক্র সরণ হয়েছিল তার সময়সীমা ছিল প্রায় ছয় ঘন্টা। শুক্র সরণ অনেকটা সূর্য গ্রহণের মত যা চন্দ্রের কারণে ঘটে। যদিও শুক্র গ্রহের ব্যাস চন্দ্রের ব্যাস অপেক্ষা প্রায় চারগুন তাও এ সময় শুক্র গ্রহকে খুবই ছোট মনে হয় এবং চন্দ্র থেকে ধীরে চলে বলে মনে হয় কেননা পৃথিবী থেকে চন্দ্রের দূরত্ব থেকে শুক্র গ্রহের দূরত্ব বহুগুণ বেশি।
ভবিষ্যত বাণী করা যায় এমন মহাজাগতিক বিরল ঘটনাগুলোর মাঝে শুক্র সরণ অন্যতম। শুক্র সরণ একটি নির্দিষ্ট ক্রমে নির্দিষ্ট সময় পর পর ঘটে থাকে। এ ক্রমটিকে এভাবে বর্ণনা করা যেতে পারে যে, একটি শুক্র সরণের ঠিক ১০৫.৫ বছর পর একটি শুক্র সরণ হয় যার ঠিক আট বছর পর আরেকটি শুক্র সরণ হয় আবার এই শুক্র সরণটির ১২১.৫ বছর পর একটি শুক্র সরণ হয় এবং এর আট বছর পর আবার একটি শুক্র সরণ ঘটে। এভাবে প্রতি ২৪৩ বছরে একই ঘটনার পুনরাবৃত্তি ঘটে।
সর্বশেষ ৬ জুন, ২০১২ সালে শুক্র সরণ হয়েছিল যা এই শতকের সর্বশেষ শুক্র সরণ। এর আগে ১৬৩৯, ১৭৬১, ১৭৬৯, ১৮৭৪, ১৮৮২, ২০০৪ সালেও শুক্র সরণ দেখা গিয়েছিল। ২০১২ সালের পর আবার ২১১৭ ও ২১২৫ সালে শুক্র সরণ দেখা যাবে।


title: শুক্র সরণ

text: প্রাচীন কালের ভারতীয়, গ্রীক, মিশরীয়, ব্যাবিলনীয়, মায়া এবং চীনা পর্যবেক্ষকরা শুক্র গ্রহ সম্পর্কে জানত এবং এর গতিবিধি সম্পর্কে টুকে রাখত। শুরুর দিকে গ্রিক জ্যোতির্বিজ্ঞানীরা শুক্র গ্রহকে বা সন্ধ্যা তারা এবং বা শুকতারা - এ দুটি নামে ডাকতো। প্রাচীন আমেরিকান সভ্যতায় শুক্র গ্রহ ছিল বেশ গুরুত্বপূর্ণ বিশেষত মায়াদের জন্য, যারা একে "Noh Ek"(বৃহৎ তারা) অথবা "Xux Ek"(বোলতা তারকা) নামে ডাকতো। তারা মনে করতো শুক্র গ্রহ তাদের দেবতা (মেক্সিকোর অন্যান্য অঞ্চলে ও নামেও পরিচিত) এর প্রতিরূপ। ড্রেসডেন কোডেক্স () এ মায়ারা গ্রহটির কালচক্রের ব্যাখ্যা করেছিল, গ্রহটির গতিপথ সম্পর্কে তাদের কিছু নিখুঁত ধারণা থাকলেও সেখানে শুক্র সরণ সম্পর্কে কিছু উল্লেখ ছিল না। ব্রিটিশ জ্যোতির্বিদ জেরেমিয়া হোরকস সর্বপ্রথম ১৬৩৯ সালে শুক্র সরণ পর্যবেক্ষন করেন, তার বন্ধু উইলিয়াম ক্র্যাবট্রি-ও শুক্র সরণটি পর্যবেক্ষন করেছিলেন ম‍্যানচেস্টারের নিকটবর্তী ব্রটন নামক অঞ্চলে থেকে।


title: লিয়াকত আলী খান (বীর উত্তম)

text: লিয়াকত আলী খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: লিয়াকত আলী খান (বীর উত্তম)

text: লিয়াকত আলী খানের জন্ম বাগেরহাট জেলার বাগেরহাট পৌরসভার অন্তর্গত সরাই রোডের আমলাপাড়ায়। তাঁর বাবার নাম আতাহার আলী খান এবং মায়ের নাম আজিজা খাতুন। তাঁর স্ত্রীর নাম নাজমা আনোয়ার বেগম। তাঁদের এক মেয়ে, এক ছেলে।


title: লিয়াকত আলী খান (বীর উত্তম)

text: ১৯৭১ সালে লিয়াকত আলী খান পাকিস্তানে (তখন পশ্চিম পাকিস্তান) কর্মরত ছিলেন। মুক্তিযুদ্ধ শুরু হলে মে মাসের শেষে বাবার অসুস্থতার কথা বলে বাংলাদেশে আসেন। কয়েকদিন পর ভারতে গিয়ে মুক্তিযুদ্ধে যোগ দেন। কিছুদিন পর তাঁকে নিয়মিত বাহিনীর প্রথম ইস্ট বেঙ্গল রেজিমেন্টের অ্যাডজুটেন্ট হিসেবে দায়িত্ব দেওয়া হয়। ১৯৭৫ সালে ক্যু, পাল্টা ক্যুর ঘটনায় বাংলাদেশ বিমান বাহিনী থেকে বাধ্যতামূলক অবসর দেওয়া হয়। পরে তিনি মধ্যপ্রাচ্যে চাকরি করেন। এরপর বাংলাদেশ বিমানে বৈমানিক হিসেবে চাকরি করেন।


title: লিয়াকত আলী খান (বীর উত্তম)

text:
১৯৭১ সালের ২৬ নভেম্বর মুক্তিযুদ্ধকালের উল্লেখযোগ্য যুদ্ধ ঘটে সিলেটের কানাইঘাট উপজেলার গৌরীপুরে। জৈন্তাপুর-জকিগঞ্জ সড়কে সুরমা নদীর তীরে ছিলো থানা সদরের অবস্থান। অবস্থানগত কারণে ১৯৭১ সালে মুক্তিবাহিনী ও পাকিস্তান সেনাবাহিনী উভয়ের কাছেই কানাইঘাট ছিল সামরিক দিক থেকে অত্যন্ত গুরুত্বপূর্ণ। কানাইঘাটে ছিল পাকিস্তান সেনাবাহিনীর শক্ত এক অবস্থান। প্রতিরক্ষায় নিয়োজিত ছিল তাদের ৩১ পাঞ্জাব রেজিমেন্ট। আরও ছিল মিলিশিয়া ও রাজাকার। নভেম্বর মাসের শেষ দিকে এটিই ছিল পাকিস্তান সেনাবাহিনীর সম্মুখ প্রতিরক্ষা লাইন। তখন কানাইঘাটের অগ্রবর্তী এলাকা জকিগঞ্জ, আটগ্রাম, চারগ্রাম মুক্তিযোদ্ধাদের দখলে।
জকিগঞ্জ, আটগ্রাম, চারগ্রাম দখলের পর মুক্তিযোদ্ধারা এগিয়ে যেতে থাকেন সিলেট অভিমুখে। মুক্তিযোদ্ধাদের এই দলে ছিলেন লিয়াকত আলী খান। ২৫ নভেম্বর তাঁরা কানাইঘাট থানা সদরের দুই মাইল অদূরে গৌরীপুরে পৌঁছেন। তাঁরা ছিলেন কয়েকটি দলে বিভক্ত। কানাইঘাটে আক্রমণের উদ্দেশ্যে তাঁরা গৌরীপুরের বিভিন্ন স্থানে অবস্থান নেন। ২৬ নভেম্বর ভোরে পাকিস্তান সেনাবাহিনী অতর্কিতে মুক্তিযোদ্ধাদের একটি দলকে আক্রমণ করে। এ রকম অবস্থায় পাল্টা আক্রমণ ছাড়া আর কোনো পথ খোলা থাকে না। মুক্তিযোদ্ধারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করতে থাকেন। কিন্তু বীরত্বের সঙ্গে যুদ্ধ করার পরও তাঁদের অবস্থা নাজুক হয়ে পড়ে। আক্রান্ত মুক্তিযোদ্ধা দলের অধিনায়ক ছিলেন মাহবুবুর রহমান (বীর উত্তম)। তিনি দৃঢ়তার সঙ্গে সহযোদ্ধাদের নিয়ে আক্রমণ মোকাবিলা করছিলেন। কিন্তু একপর্যায়ে তিনি পাকিস্তানি সেনাদের গুলিতে শাহাদতবরণ করেন। এ অবস্থায় লিয়াকত আলী খান যুদ্ধক্ষেত্রে অধিনায়কের দায়িত্ব পান। একপর্যায়ে তিনিও শত্রুর গুলিতে আহত হন। আহত হয়েও তিনি যুদ্ধ চালিয়ে যান।


title: প্রতিভা

text:
প্রতিভা () ব্যক্তির অসাধারণ সৃজনীশক্তি, ব্যতিক্রমধর্মী বুদ্ধিমত্তাবিশিষ্ট গুণাবলী বিশেষ। তিনি অন্তঃর্নিহিত ব্যতিক্রমধর্মী বুদ্ধিবৃত্তি চর্চার সক্ষমতা, সৃজনশীলতা অথবা জন্মগত ও প্রকৃতিগতভাবে একে বাস্তবে রূপান্তরিত করতে সক্ষম হন।
যিনি এ গুণাবলীর অধিকারী তিনি প্রতিভাবান হিসেবে চিহ্নিত। জনগণ পৃথক চিন্তা-চেতনায় কোন ব্যক্তির চাতুর্য্যতা, উপস্থিত ও তীক্ষ্ণবুদ্ধিকে প্রতিভারূপে আখ্যায়িত করে থাকে। গণিতে পারঙ্গমতা, বিজ্ঞানে অনন্য সাধারণ আবিষ্কার বা উদ্ভাবনী শৈলী কিংবা বুদ্ধিবৃত্তিভিত্তিক খেলাধুলা হিসেবে স্বীকৃত দাবা খেলায় সবিশেষ দক্ষতা প্রদর্শনে জাতি তথা বিশ্ববাসীকে বিস্মিত করতে পারেন। এছাড়াও, লেখক, সঙ্গীতজ্ঞ, শিল্পী, চিত্রাঙ্কন ইত্যাদি সৃজনশীল সুকুমার বৃত্তিতেও তিনি যথেষ্ট অবদান রাখতে পারেন। প্রতিভাবান মানুষেরা মতবিনিময় ও সংলাপ করতে পছন্দ করে। এরা ভাল স্মৃতি শক্তির অধিকারী নাও হতে পারেন। এরা জন্ম থেকে বেশি দার্শনিক চিন্তা করতে সক্ষম। বেশি জীবন ও মহাবিশ্ব নিয়ে জানতে ইচ্ছুক হয়। এদের চিন্তা ভবনা খুব দ্রুত ও আলাদা হয় তাই হাতের লেখা খুব খারাপও হতে পারে।


title: প্রতিভা

text: প্রতিভার বিজ্ঞানসম্মত কোন ব্যাখ্যা এখনো আবিষ্কৃত হয়নি। প্রতিভা শব্দটিকে বিভিন্নভাবে ব্যাখ্যা করা হয়। ব্যক্তিগতভাবে তিনি নির্দিষ্ট অনেকগুলো বিষয়ে দক্ষ অথবা শুধুমাত্র একটি বিষয়ে দক্ষতা অর্জন করতে পারেন। কি কারণে প্রতিভা এবং দক্ষতা প্রদর্শিত হয় - এ সংক্রান্ত গবেষণা কর্ম শৈশবেই রয়েছে। কিন্তু মনোবিজ্ঞানে ইতোমধ্যেই এ বিষয়ে অন্তঃদৃষ্টির সাথে সম্পৃক্ত বলে জানা গেছে।


title: প্রতিভা

text: প্রাচীন রোমে পৌরাণিক উপকথারূপে প্রতিভায় পথপ্রদর্শকস্বরূপ আত্মিক অথবা অধিষ্ঠাত্রী দেবতারূপে ব্যক্তি, পরিবার অথবা স্থানকে নির্দেশ করতো। সম্রাট অগাস্টাসের সময়কালে শব্দটির ব্যবহার মধ্যম মানের শব্দের অর্থ "উদ্দীপনা, মেধাকে" নির্দেশ করতো।